
Ovo je. Prvi put da naša revija, radi nekih fepredviđenih 
poteškoća; izlazi sa zakašnjenjem. Budući da .ti- izvjesni razlozi 


nisu nimalo zavisili o našim silama, nadamo se da će to naši 
preiplatnici uočiti, pa, nesamo da se neće ohladiti prama apo- 
- stolatu. koji ena čini, već će sada, na početku sedme njezine 
. godine, sa još većim žarom, s većom požrivovnošću i s većim 
marom nastojati da ona i nadalje ostane na životu, da se što 
“više raširi i ća što više zađe u najšite slojeve našega naroda, 
" Svi smo uvjereni da nam treba dati ozbiljne i solidne duhovne 
brane; pa neće biti niloga ibo bi i najmanje posumnjao u su- 


vremenu njezinu potrebu. Ali zato taj interes treba pokazati i. 


djelom pa nastojati da se naša revija što bolje učvrsti, U prvom. 
redu treba redovito plaćati zaostalu preiplatu, Treba. zatim 
preporučiti i raširiti je među svoje znance, nalazeći nove pre- 
platnike i nove prijatelje, Mi ovu molbu upravljimo na sve naše 


dobre preiplataike, uvjeravajući šh da ćemo i nadalje sve svoje ' 


sile posvetiti tome da revija nesamo redovito izlazi već i da 
ons uvijek bude na dostojnoj visini, de “ 

DUHOVNI ŽIVOT 


ASKETSKO- MISTIČKA REVIJA 
GOD. VL ZAGREB 1934. BR. 6. 


Duh sveti, najveći dar našem srcu 
»Altissimi Donum Dei« (Liturgija) 


Sve što god stvor posjeduje može se nazvati dar 
Božji. Zato i govori Apostol naroda Korinćanima: 
»Što imaš a da nijesi primio; a ako si primio, što se 
hvališ kao da nijesi primio?« (1. Kor, 7). Sve je; 
dakle, dar Božji, jer sve, što imamo, jest neko dobro, 
koje nam je Bog blagohotno, slobodno, iz svoje da- 
režljivosti dao, To je dalo povoda svetom Psalmisti, 
da je uskliknuo: Što je čovjek, da ga ge sjećaš i da ga 
tolikim darom (čitavim svemirom) uzvisuješ? (Ps, 8.) 

Štogod, dakle, imamo sve i na ovom vidljivom svi- 
jetu, sve je pravi dar Božji. Tim je neizrecivo više 
»dar« sve ono, što pripada nadnaravnom redu, redu 
milosti i Božanskog života, Zašto? Jer dar milosti 
__ rekosmo u prošlom članku (Br, 4) sa sv. Tomom — 
nadvisuje sve pa i najuzvišenije darove prirođe i sve- 
mira (1. 2. q 113a. 9 ad 2). Svaki je dar u nadnarav- 
nom redu prevelik, jer nam svaki, na različite načine, 
daje ili usavršava život milosti, život Božanski u 
nama. Ali ima u tom natprirodnom, Božanskom redu 
nešto, što prelazi svako ljudsko očekivanje: Bog nas 
dariva davajući nam ne samo nešto, tako reći, od 
svoga, već ima jedan, u najstrožem smislu te riječi, 
»Božanski dar«, dar, koji nije drugi do li ista Božan- 
ska osoba presvetoga Trojstva: Duh Sveti! Zato se 


i pjeva na Duhovski blagdan u pjesmi na Trećem . 


Času: Altissini Donum Dei: Dar Svevišnjeg Boga. 

I uistinu vrhovni i najveći dar jest isti Bog, a na 
najspecijalniji način Duh Sveti, komu se među trima 
Božanskim Osobama upravo pripisuje Ljubav. A kako 
i ne bi Duh Sveti bio pravi i najsavršeniji dar našem 
srcu? Ta, ne posjeduje li baš On, i to u najsavršenijem 
stupnju sve uvjete i sve kakvoće, koje sačinjavaju 
jedan dar? Ako se za dar zahtjeva da bude neko 
dobro, podano slobodno, iz same darežljivosti, bez 
ikakve svoje koristi ili nade, da će išta za dar natrag 
primiti, ida se dar za uvijek pokloni: gdje ćemo sve to 
najljepše i najsavršenije naći, ako ne u Svetom Duhu? 

I zbilja. Duh Sveti je — jer je Bog — me samo 
dobro već i najsavršenije dobro, A bitno i nerazdru- 
živo je svojstvo dobra, da se širi, da se poda drugima. 
Duh Sveti je savršeno dobro, samo bitno dobro, pa 
zato je njegovo svojstvo, da se ne samo poda (kao 
svako dobro!) već da sei savršeno poda, On je 
savršen, sama savršenost dobra, koja ne može ništa 
da primi, jer već sve najsavršenije posjeduje; zato je 
sama darežljivost, koja se slobodno, iz ljubavi dariva 
ne iščekivajući nikakve nagrade za svoj dar, Dapače. 

On je sam naša konačna i velika nagrada: »Ja sam 
tvoja prevelika nagrada« — reče Svevišnji Abra- 
hamu (Genes, 15, 1), 

Možemo kazati da nam se Presveto Trojstvo daje, 
ali moramo priznati da je to na osobiti način Duh 
Sveti, svojstvo Duha Svetoga koji je ljubav a dar iz- 
vire baš iz ljubavi. Duh Sveti izlazi od međusobne 
ljubavi Oca i Sina. On je kao Božanski i bitni zagrljaj, 
poljubac Oca i Sina, Zato se i nazivlje bitna i osobna 
Božanska Ljubav. Stoga govori Anđeoski Naučitelj sv. 
Toma, da je ime »Dar« uzeto osobno (kao ime Božan- 

ske Osobe) ime vlastito Duhu Svetomu (I, q 38. a. 2). 

Duh Sveti je ogobna i bitna Božanska Ljubav. A jer 
dar izvire iz ljubavi, zato je Duh Sveti bitno i osobno . 
»Dar« Božji. Baš toga radi (promatrajući red i način, 
kako proizlaze Božanske osobe) »Ljubav« i »Dar« jesu 
sama dva imena, koja su između sve tri Božanske 
Osobe vlastita (propria) samo Trećoj Osobi — Duhu 
Svetomu. 

Ovo otajstvo intimnosti Božje i naše lijepo pjeva : 
Duhovska liturgija: »Ti, koji se nazivlješ Utješitelj i 
Dar Svevišnjeg Boga: Qui Paraclitus diceris, Altissimi 
Donum Dei«, Liturgiji se pridružuju svi sveti Crkveni 
naučitelji, Sveti Bazilije, koji je među istočnim Ocima 
najbolje pisao o Duhu Svetomu, veli: »Duh Božji 
(Sveti) je dar i to dar života« (De Sp. S. gl. 24). A 
sv, Ivan Zlatousti nadodaje: »Budući da je Duh Sveti 
dar, koji se dariva, to se nazivlje Dar, što je sinonim 
Ljubavi« (Homil. 72). Sveti Augustin piše: »Veliki i. 
učeni tumači Svetoga Pisma nijesu s drugog razloga 
tako obilno i s toliko pažnje pisali o Duhu Svetom tu- 


mačeći, da je On Dar Božji, već zato jer su namje- 


ravali, da nas uvjere, da nam je Bog dao jedan Dar 
jednak Sebi«, (De vera relig. c, 65). A_.Kristov Namje- 
snik na zemlji i vrhovni učitelj vjerskih istina, blage 
uspomene papa Lav XIIL uči: »Duh Sveti daje 
nam ne samo dobra Božanska, već On je njihov izvor; 
On isti je vrhovni dar, jer proizlazeći iz međusobne 
ljubavi Oca i Sina, On je potpunim pravom smatran 
i držan kao Da r Svevišnjeg Boga« (»Divinum Munus« 
Ed, Vat, 1897 p, 138 sq). 

Dar je Duh Sveti i to najuzvišeniji dar! Ali što 
moramo s osobitim veseljem ponovno naglasiti jest to, 
da je On ne samo Sebi lično Dar, već također i nama, 
našim dušama Dar najuzvišeniji Svojim dolaskom u 
naše duše, u duše svih onih, koji se nalaze u milosti 
Božjoj. Naše veselje mora da još više ponaraste, kad 

zastalno znamo, da je to živa istina i stvarna činjenica 
bez ikakve i najmanje sumnje, To je istina kao što je 
istinit sam Bog. Jer nije nam to saopćio kakav stvor, 
pa bio on i najsvetiji i najučeniji, To nam je objavio 
isti Sin Božji, koji je u Očevom krilu; to nam je na 
najsvečaniji način obećao naš Božanski Spasitelj. 
Štoviše, On je zato trpio i umro, da nam zasluži taj 
najviši dar. 

Kad je malo prije Isusova uzlaska na nebo žalost 
bila obuzela srca apostola i učenika, Isus ih tješi obe- 
ćanjem baš ovoga najvišeg Dara: »Ja ću moliti Oca 
Svoga i On će vam poslati drugog Utješitelja, koji će 
na vijeke ostati s vama« (Iv. 14, 16). »Korisno je, bolje 
je za vas — veli Spasitelj ražalošćenim učenicima — 
da ja idem; jer, ne otidem li ja, Utješitelj neće doći k 
vama; ali, ako ja pođem, ja ću vam ga poslati« (Iv. 
16, 7). »I kad dođe ovaj. Duh istine, On će vas naučiti 
svaku istinu«. (Iv. 16, 3). 

I mi se svake godine na Duhovski blagdan osobitom 
i intimnom ugodnošću sjećamo, kako je naš Spasitelj 
obilno izvršio svoje vrhovno obećanje, kad je na 
apostole i učenike poslao ovog Božanskog Utješitelja, 
Svetoga Duha sa svim bogatstvom Njegovih darova. 
I ovaj dolazak Duha Utješitelja ponavljao se je i 
kasnije kroz sve vjekove na nevidljivi način, Tako je 
bio osobito napunjen Duhom Svetim i Njegovim daro- 
vima jedan sveti Pavao (Djel. Ap. 9, 17), jedan sveti 
Barnaba, sveti Stjepan Prvomučenik, s kojega je milost 
i punina Duha Svetoga sjajno odsijevala na istom nje- 
govu licu (Djel. 6, 5). I ne samo te nekoje odabrane 
duše već i svi kršćani, osobito po sakramentu svete 
Potvrde, primahu i danas primaju Duha Svetoga. Djela 
Apostolska nam očito govore, da su apostoli postavljali 
svoje ruke na novokrštene i da su oni primali Duha 
Svetoga (Djel. 8, 17). A veliki apostol naroda sveti 


324 


Pavao — nadahnut ovim istim Duhom — bez zaokoli- 
šanja, glasno i jasno dovikuje prvim kršćanima u 
svojim poslanicama: »Ljubav je Božja razlivena u 
našim srcima po Duhu Svetomu, koji nam je dan« 
(Rim. 5, 5). Uistinu je »Bog poslao u nas Svoga Sve- 
toga Duha« (1 Solunj, 4, 8). »Kad je dakle Bog poslao 
Duha Svoga Sina u naša srca« (Gal, 4, 6) — veli isti 
apostol — onda »ste hram Božji i Duh Božji stanuje u , 
vama, Ako bi dakle ko oskvrnuo ovaj Božji hram, Bog 
će ga raspršati« (1 Kor. 3, 16—17). »Nemojte, dakle« 
— zaklinje nas ovaj sveti apostol — »nemojte stoga 
dati u vašem srcu mjesta đavlu, i nemojte žalostiti 
ovoga Svetoga Duha« (Efež, 4. 27 i 30), 

Duh Sveti je dakle naš dar! I to ne samo meta- 
forično ili samo Svojim darovima. On bitno i osobno 
u čitavom svom Božanskom Veličanstvu dolazi k nama, 
Ta, Sveto Pismo nam u već navedenim mjestima očito 
govori o istom Duhu Utješitelju; o Duhu, koji od Oca 
i Sina proizlazi! Nemoguće nam je posve jasno protu- 
mačiti intimnu narav ovoga stanovanja Duha Sve- 
toga u nama. Zar nije to otajstvo? Zato će nam uvijek 
ostati nešto neprotumačeno, upravo »tajanstveno«, Ali 
o samom otajstvu, o stvarnoj činjenicine možemo 
sumnjati, Jer u tom se Sveto Pismo i sveti Oci i bogo- 
slovi potpuno slažu. Lijepo veli sveti Augustin: »I 
uistinu, Duh Sveti je došao u ovaj dan u svoje vjernike, 
i to ne više (samo) da ih pohodi svojom milošću i da 
djeluje u njima, već je došao prisutnošću Svo- 
ga Veličanstva, -i u ove (duhovne) posude (u 
vjernike) nije bio razliven samo miris već ista bit 
Svetoga Pomazanja« (Serm. de Temp. 185). A prvak 
svih teologa i naučitelja sv, Toma Akvinski govori: 
»Reći, da nam se ne daje ista Božanska Osoba, 
već samo Njezini darovi, to je zabluda 
onih, koji govore, da nam se ne daje Duh Sveti, već 


325 


samo Njegovi darovi« (1. q 43. a, 3. na početku objek- 


cije). A da bude još jasniji sv, Toma zaključuje svoj 


članak ovako: ».,, Duha Svetoga posjedujemo (po 
milosti) i Duh Sveti stanuje u čovjeku, Stoga se baš 
isti (»ipsemet«!) Duh Sveti daje (nama) i šalje (od 
Oca)« (ib, corp.). 

Duh Sveti je dakle, bitno svojom naravi i Svojim 
Veličanstvom u duši, u srcu svakoga onoga, koji nije 
niti u jednom smrtnom grijehu; u svakomu, koji je u 


posvetnoj milosti. To je dovoljno i predovoljno, da nas . 


— uz pomoć Božju — za molitve sabere i da se u našoj 
intimnosti klanjamo Svetom Duhu, koji je u nama, Mi 
bismo se udaljili od svrhe naše revije, kad bismo se 
upustili u potanja skolastična tumačenja, Mnogo je 
stoga bolje i korisnije, da nastojimo u molitvi življe i 
intimnije shvatiti ovo otajstvo onako, kako nam ga je 
Spasitelj naš objavio i sveti apostoli i naučitelji za sve 
vjernike protumačili, Nas bi morala da ispuni veseljem 
već ova sama istina, da je u nama isti Bog, isti Duh 
Sveti kao i u Anđelima i Nebesnicima, I to temeljno na 
isti način, jer nas svih prožimlje i pobožanstvuje isti 
Božanski život. Samo ga Anđeli i Nebesnici sa vrš e- 
nije posjeduju, jer vide presveto Trojstvo otvoreno 
»licem u lice« i zato Ga intenživnije i neprekidno ljube. 
O tomu nas Isusov ljubimac, sveti Ivan Evanđelist 
čvrsto uvjerava, »Ja vam ovo pišem eda znadete, da 
već imate život vječni, vi, koji (život, po ljubavi) 
vjerujete u ime Sina Božjega«. (1 Iv, 5, 13). A Božan- 
ski naš Spasitelj vidio je naše i nehotično neko malo- 


vjerje pred ovim velikim otajstvom kršćanskog života 


te zato živo naglasuje: »U istinu, u istinu govorim 
vama: onaj, koji vjeruje (živo, s ljubavlju) u Mene 
već ima (a ne samo u budućnostil) život vječni 
(Iv. 6, 47). 

Duh Sveti je — vidjeli smo — na najosobitiji način 
u duši po milosti i ljubavi. Otuda njezin Božanski 
život. Otuda ono Božansko prijateljstvo između duše 
i Svetoga Duha. Jer Božanska je ljubav već po sebi pri- 
jateljstvo čovieka s Bogom (Sv. Toma 2. 2. q 23, a. 1.). 
I ova ljubav nagoni dušu, da upozna ne površno, već 
što življe i intimnije ovoga Božanskog Prijatelja i sve 
što se na Nj odnosi (1. 2. .q. 28, 2) i tako je ova 
ista ljubav uzrokom, da duša postaje sve sličnijom 
Duhu Svetomu, koji je sama Ljubav, 

Što da još rečemo? Po ovoj Božanskoj milosti i 
ljubavi, duša ne samo živi Božanskim životom, ne 
samo Duh Sveti stanuje u duši, već i duša stanuje u 
Duhu Svetom, u Njegovoj intimnosti, u Božjem Srcu! 
»Bog je Ljubav; ko ostaje u ljubavi ostaje uBogui 
Bo u njemu« — veli sv. Ivan (1 Iv, 5, 16). A jer se 
Duhu Svetom pripisuje Ljubav, to onda znači, da oso- 
bito Duh Sveti stanuje u nama imiuDuhuSve- 
tome, Duh Sveti je naš najviši dar, a mi 
smo najslabijiđar Svetom Duhu, Dar, od kojega 
On ne prima ništa, već koji On sve više u Sebe pre- 
tvara, kad Mu se duša posvema i potpuno preda. A 
ipak taj naš dar nas samih je Njemu osobito mio, 
samo ako je dar potpun i svestran. Zašto? Jer se 
tada On može bez zapreke da potpuno udijeli nama, 

Ne zaboravimo stoga, da je Duh Sveti osobno Dar 
i Ljubav. A svojstvo je ljubavi, da se širi i potpuno 
podaje. Ostaje, dakle, na nama, da se uz pomoć Božje 
milosti svagdano sve potpunije predajemo Svetom 
Duhu, odbacujući od nas svaki grijeh i svaku nesavr- 
šenost, u jednu riječ sve ono, što bi moglo i najmanje 
da Ga žalosti. Onda će nas On potpuno obuzeti i vo- 
diti; On će biti naš život, naša ljubav, naš 
u vremenu i vječnosti Najviši Dar, 


Dr. O. Dominik Budrović O. P. 

Ljubav 


Nijedna zapovijed Božja nije tako naglašena i to- 
liko puta opetovana u Svetom Pismu kao zapovijed 
ljubavi. Krist je zove najvećom zapovijedi. (Mt, 22, 
38). Apostoli je redom preporučuju kao najavsršeniju 
zapovijed. Sv, Pavao zove je svezom savršenstva. 
(KoL, 3, 14). Sv, Jakov kraljevskom zapovijedi (2, 8), 
a sv, Ivan o ljubavi piše: »Predragi, ljubimo se me- 
đusobno, Ljubav je od Boga. Svaki koji ljubi, od 
Boga je rođen i poznaje Boga, Tko ne ljubi, ne po- 
zna Boga. Bog je ljubav«. 1 Posl. 4, 7—8), 

Ljubav je tako usko povezana s kršćanskom na- 
ukom i životom, da ona čini bit kršćanstva, Tko ima 
ljubav, taj lako dovede u sklad sve druge zapovijedi. 
Njemu je kršćanski život jednostavan i dosljedan. 
Sve druge zapovijedi samo su primjena zapovijedi 
ljubavi. Ljubi Gospodina Boga svoga iz svega srca 
svoga, iz sve duše svoje, sa svom pameti svojom, a 
bližnjega svoga kao samoga sebe, čini jezgru kršćan- 
skoga života. Bez nje je nemoguće zvati se i biti 
kršćaninom. ' : 

Po ljubavi su poznali pogani prve kršćane. Ljubav 
kršćana njih je zadivila. Pred njom su pogani po- 
klekli, Ne oružjem i umom, nego upravo ljubavlju 
kršćani su pogane svladali i svijet osvojili, Oni koji 
nemaju ljubavi ne znaju što je ljubav. A _mmogima je 
ljubav sa životom srasla. Ovi je posjeduju i vježbaju 
u velikoj mjeri, a ipak ne znaju tačno pojmove lju- 
bavi. Stoga držim, da će i za jedne i za druge biti 
korisno znati, što je ljubav, kako se postizava, i koji 
su njezini plodovi. 

Ljubiti znači drugome dobro željeti. (Aristotel Ret. 
II, gl. 4). Svaka stvar ima u sebi neko svojstvo, koje 
nas potiče da težimo za tom stvari, ili da se od nje 

odvraćamo. Svojstvo stvari, koje nas potiče, da_mi 
za stvari težimo zove se dobro, a ono, koje nas od 
predmeta odvraća zlo, Dobro može biti nešto ko- 
risno, ugodno ili lijepo. Kad mi takvo nešto zapazimo 
na predmetu, mi težimo za predmetom, mi ga volimo 
ili ljubimo te se želimo sjedinili s tim predmetom. U 
tom i stoji ljubav, Ako ta težnja biva poslije sjetilnog 
utiska, prije naše svijesti i slobodne odluke naše 
volje, ta se ljubav zove sjetilna ljubav. Sje- 
tilna ljubav je podloga prave ljubavi, ali nije isto što 
i krepost ljubavi, o kojoj Krist i apostoli govore, i 


“koja nam je zapovjeđena. Prava ljubav je čin slo- 


bodne odluke ljudske volje nakon spoznaje predmeta. 
Mi možemo naime u predmetu spoznati neko dobro, 
a ipak ne željeti to ni sebi ni drugom niti težiti za 
njim, makar nas ono poticalo na to. Slobodna volja 
odlučuje, hoćemo li mi to željeti i za: tim težiti ili ne. 
Ljubav je istom onda, kad se mi svojevoljno i slo- 
bodno odlučimo, da težimo za tom stvari, nju želimo 
postići za se ili za drugoga., ' 

Mi možemo na dva načina drugomu dobro željeti. 
Prvi je način, kad mi drugomu dobro želimo radi nas 
samih, jer i mi iz toga imamo neku korist ili ugođaj. 
Takvu ljubav ima zahvalni siromah, koji ljubi svoga 
dobročinitelja samo za to, jer mu je milostinju udije- 
lio. Ova ljubav je, istina, prava ljubav, ali je nesa- | 
vršena. Ovakvu ljubav imaju svi oni, koji drugoga 
ljube radi sebe, ili iz zahvalnosti za primljeno dobro 
ii iz nade, da će što postići ili iz veselja, što posje- 
duju to dobro. 

Druga je vrsta ljubavi, ako drugomu želimo dobro 
bez obzira na nas same. Mi želimo mesebično, bez 
ikakve vlastite koristi ili ugođaja, da drugom bude 
dobro. Ovakvu ljubav možemo imati i na prirodan 
način, Kad sretnemo čovjeka, kojega nismo prije po- 

znavali, i vidimo, da je u sebi dobar, mi njemu dobro 
želimo, premda nam nije ništa koristio niti će možda 
igda koristiti, Nesebična ljubav zove se ljubav 
dobrohotnosti, 


1. Ljubav Boga 


Što je rečeno općenito o ljubavi, to vrijedi i za 
ljubav Boga. Prema Bogu možemo imati čisto pri- 
rodnu ljubav. Naravnim razumom možemo Boga 
spoznati. Kad smo ga spoznali kao jedno savršeno 
biće, mi ga možemo onda i ljubiti i to u mnogo većoj 
mjeri nego je naša spoznaja, Ljubav slijedi spoznaju 
predmeta, ali nije ograničena kao spoznaja, nego 
može mnogo jača biti nego je sama spoznaja. Mnogo 
predmeta mi vruće volimo, a o njima malo znamo. 

Osim naravne ljubavi Boga mi dobivamo svrhu- 
naravnu krepost ljubavi, kojom ljubimo Boga. Nju 
dobivamo u krštenju zajedno sa milosti posvetnom, 
Dokle god ostaje u nama posvetna milost, ostaje i 
ljubav. Kako se umnožaje ili umanjuje milost, tako se 
umnožaje ili umanjuje ljubav. Druge dvije bogoslov- 
ske kreposti vjera i ufanje ostaju u čovjeku i iza 
izgubljene milosti i prate čovjeka sve do praga vječ- 
nosti, U vječnosti ufanje se ispuni, vjera prijeđe u 
neposredno gledanje Boga licem u lice, a ljubav 
ostaje ista i u vječnosti, samo se pojača i postane 
stalna u uživanju Boga, 

Ljubav se gubi sa smrtnim grijehom. Doklegod pra- 
vedni čovjek me sagriješi, ostaje u njemu s milosti i 
ljubav. Kad jednom ljubav izgubi, može je opet do- 
biti samo u sakramentu ispovijedi ili savršenim po- 
kajanjem, što uključuje u sebi i savršenu ljubav. 

Predmet naše ljubavi je Bog. Bog posjeduje svako 
dobro u sebi, jer je savršeno dobar, pa mi ne možemo 

željeti Bogu veće dobro nego ga ima, ali se možemo 
veseliti, što Bog svako dobro posjeduje i željeti, da 
se vanjska slava Božja i kraljevstvo Njegovo što više 
po svijetu proširi. 

Istom ljubavlju mi ljubimo bližnjega svoga. Svaki 
čovjek je određen za svrhunaravni cilj, da bude 
dionik slave Božje te prema tome svaki pripada 
Bogu. Kada ljubimo Boga radi Njegove apsolutne 
dobrote, ljubimo sebe i bližnjega svoga, živoga i 
mrtvoga, jer mi svi po svrhunaravnom određenju 
pripadamo Bogu, Osuđene u paklu ne ljubimo kao 
pripadnike Božje, jer_ su oni zauvijek  odjeljeni od 
Boga. ' 

I nerazumna priroda je predmet naše ljubavi. Či- 
tava nerazumna priroda služi čovjeku, a preko čo- 
vjeka posredno teži vrhunaravnom cilju k Bogu, Lju- 
bavlju mi želimo, da ova priroda bude sačuvana na 


. slavu Božju i korist ljudi. Izljev žarke ljubavi prema 


prirodi pokazao je osobito sv. Franjo Asiski, On zove 
sunce, vjetar, zrak i t. d, braćom svojom, zemlju, 
vodu, ribe, ptice i t. d. sestrama svojim, jer su sve 
one djelo ruku Božjih, koje su i čovjeka stvorile. 
Čitava nerazumna priroda samim bistvovanjem svo- 
jim veliča slavu Božju, služi čovjeku, a preko čovjeka 
Bogu. 

Boga ljubimo jedino radi dobrote Njegove. Apso- 
lutna dobrota Božja jedini je razlog naše ljubavi 
Boga. Ako Boga ljubimo zato, što je nama svoju do- 
brotu iskazao, što nam se je smilovao, otkupio nas, 
Srijehe nam oprostio i t. d., ovo je isto ljubav Boga, 
ali ne ona savršena, koja grijehe oprašta, nego ne- 
savršena ljubav, Istina, dobročinstvo i milosrđe Božje 
može biti razlog i savršene ljubavi, ako se oni uzmu 
kao manifestacija apsolutne dobrote Božje, bez obzi- 

ra na nas same. Ali ako Boga ljubimo iz svoje vla- 
stite koristi, iz obzira na dobročinstva, koja je nama 
iskazao, to je onda nesavršena ljubav. 

Savršena ljubav Boga sama po sebi oprašta gri- 
jehe, Još u Starom Zavjetu veli Bog: »Ja ljubim one, 
koji mene ljube«. (Priče Sal, 8, 17). Krist veli u 
Evanđelju: »Koji mene ljubi, njega ljubi otac moj, i 
ja ću ga ljubiti i pokazat ću mu se«. (Iv. 14, 21). Tko 
ljubi dakle Boga i Bog njega ljubi, to znači, grijehe 
mu oprašta, jer »Bog čuva one, koji ga ljube, grešnike 
će sve uništiti«, (Ps, 144, 20). 

Ljubav je kraljica svih drugih kreposti. Sve krepo- 
sti upućuju čovjeka k Bogu, a ljubav neposredno teži 
za sjedinjenjem s Bogom. Prava ljubav traži osim 
dobrohotnosti i sjedinjenje čuvstva, jer smatra ljub- 
ljeni predmet svojim kao dio sebe, Tko ljubi, taj će 
biti ponizan, poslušan, razborit i t, d., jer je on spra- 
van sve učiniti i sve podnijeti za ljubav Božju, »Pu- 
nina zakona je ljubav«, (Rimlj. 13, 10). Ljubav nije 
jednostrana, Tko ljubi Boga, Bog njemu ljubav uz- 
vraća, Zapravo, Bog prvi pruža ljubav, a čovjek, 
kad odgovori ljubavlju prema Bogu, nastaje među 
Bogom i čovjekom veza prijateljstva. »Ne zovem Vas 
više slugama, jer sluga ne zna, što gospodar čini. Vas 
sam nazvao prijateljima« ... (Iv, 15, 13). 


Dr. Vencel Košir 


Dužnost nebrige 
Svojstvo je čovjeka da vodi brigu o budućnosti. 
U tome se razlikuje od životinje, koja nemajući ni- 
kakvog smisla za sutra živi od časa do časa, A čo- 
vjek unaprijed postavlja cilj života, određuje pla- 
nove rada, u vidu ima budućnost i u brizi živi za 
svoje stare dane. 


332 


Kako bi se usudili osporavati ispravnost tog usta- 
ljenog mentaliteta, po kojem smo živjeli i po kojem 
smo se vladali u svakidanjem životu, pa tvrditi da se 
ne moramo brinuti za materijalnu budućnost našega 
života? Navikli smo da neprestano čujemo kako nam 
treba misliti na svoju budućnost, kako se treba bri- 


nuti za sutra, Već nam je u krv prošlo da stavljamo 


na stranu od svojih dohodaka za stare dane. Mislimo 
da to mora tako biti jer, tako rezoniramo, ne znamo 
što mas čeka, kakva će budućnost da nam dođe, 


Smatramo, da je providnost jedna od prvih krepo- 
sti našega života, pa zato držimo prvom dužnosti da 
već unapred mislimo na eventualne nezgode, Riječi: 
ekonomija, razborito vođenje svojih posala su nam 
neprestano na ustima. Uvijek nesigurni o svojoj bu- 
dućnosti, mislimo da nam treba uvijek napredovati 
i nagomilavati blago koje nas nikada ne može zado- 
voljiti. Nastojimo da svoju materijalnost osiguramo 
i kao da želimo doći do stanja u kojem se ne ćemo 
morati ni o čemu brinuti, pa zato gledamo kako 
ćemo progresivnim obogaćivanjem sve više uzmno- 
žavati naše blagostanje. Godina u kojoj nismo ništa 
na stranu stavili za nas je, tako mislimo, izgubljena. 

Takav je naš mentalitet. Ali to ne znači da tako 
mora biti i da je u tome istina, pa bi se možda moglo 
i dokazati sasma protivno. Okolnost da smo mi već 
privikli na takovo mišljenje, ne bi bila garancija za 
istinitost toga mentaliteta. 

Uistinu, ako prolistamo Sveto Pismo, pa ako malo 
dublje zađemo u njegov smisao i promislimo da se 
tu radi o samoj riječi Božjoj koja ne može biti po- 
Srešna, mi ćemo zaista ostati iznenađeni, Vidjet 
ćemo kako se naša praksa sukobljuje za izričitim 
izjavama riječi Božje. 

Ako malo brige posvetimo tome da uđemo u smi- 
sao i u duh Staroga Zavjeta, opazit ćemo kako je 

cijela povijest odabranoga naroda prožeta idejom o 
Božjoj providnosti. Bog je odabrao svoj narod, Obe- 
ćao da će mu on biti Bog, da će se brinuti za njega, 
da će nastojati kako mu ne bi ništa ponestalo, Bog 
se brine za sve njegove stvari i to tako očinski. 
On se mora samo prepustiti svome Bogu, koji je 
već unaprijed sve predvidio pa zna šta mu treba, 
što mu ne treba. Tako je očinska ta Božja providnost 
da se narod kako malo dijete mora potpunoma pre- 
pustiti svome nebeskome Ocu, koji će ga voditi u 
svim časovima njegova života, 

Takav dojam dobivamo čitajući povijest izraelskoga 


naroda. Dovoljno je samo mavesti po koji primjer | 


Tako n, pr. veli Gospodin u knjizi Mojsija: 

Bog se brine za svoj narod, on ga ima u svojim 
rukama, a narod nema potrebe da bude zabrinut 
niti da se boji što će mu se dogoditi. Štogod narod 
bude više postavljao pouzdanja u njega, to će mu 
biti bolje. Štaviše, štogod njegove potrebe budu 
veće to će mu se više dati Treba samo, da se snizi, 
da postane malen, da se oslobodi svake brige, pa 
tako, postavši malen, da se potpuno postavi u nje- 
gove ruke. Tada će ga Gospodin nositi na svojim 
krilima, uzet će ga u svoj naručaj kao što majka 
uzimlje dijete na svoje krilo, 

Riječi Staroga Zavjeta prepune su iskaza o Bož- 
joj providnosti i dirljivo djeluju na čovjeka, koji se 
“ sve većma uvjerava o dobroti i milosrđu Božjem. 

»Evo, učinit ću da vam daždi iz neba hljeb, a na- 
rod neka izlazi i kupi svaki dan koliko mu treba na 
dan« (II, 16, 4). Mojsije sa svoje strane prenosi vjerno 
misao Gospodnju kad kaže narodu: »Niko da ne 
ostavlja od toga za sutra« (ib, 19). Nadalje se na 

istom mjestu veli kako narod nije poslušao nalog 
Gospodnji, već se dao zavesti nevjerom i nije 
se pouzdao u providnost Božju koja bi se brinula 
za njega i svaki dan mu davala sve što je potrebno, 
već se polakomi za hranom i prikupi više nego mu je 
potrebno za taj dan. Ali, govori Sveto Pismo, to se 
je odmah pokvarilo, »te se ucrva i usmrđe« (20), A 
Mojsije se rasrdi jer nije mogao shvatiti kako njegov 
narod ima tako slabu vjeru u Gospodina, koji može: 
da mu sve podijeli i koji će mu uistinu sve potrebno 
podijeliti samo ako bude imao pouzdanja u njega. 

U Novom Zakonu je potreba pouzdanja u Boga 
još jače naglašena. Krist nam je doduše zapovjedio 
da moramo moliti za kruh svagdanji, ali nam nije 
rekao da se molimo za buduće dane ili da ga pitamo 
za svoje stare dane, već je rekao samo: »daj nam ga 
danas«, Ne pitamo kruha za sutra, kad nam je po- 
trebno samo za danas. 

Spasitelj je naročito korio one koji se brinu za su- 
trašnji dan i upozoravao ih, kako je neopravdana ta 
briga. »Ne brinite se dakle za sutra, jer će se sutra 
brinuti za sebe, Dosta je svakome danu zla svoga. 
(Mat. 6, 34). 

Kako smo nerazboriti u našim brigama! Nemirni 
smo i nezadovoljni, tražeći uvijek nešto što nam fali 
a što nam ne bi trebalo faliti, budući da ne. bismo 
trebali niti težiti za tim, Strahujemo pred budućim 
danima, a ne znamo zašto. Kao da nema na nebesima 
Oca koji se brine za nas, 

A on nam neprestano veli: »Ne brinite se dušom 
svojom što ćete jesti, ni tijelom u čemu ćete se obući. 
Jer ovo sve ištu neznabošci ovoga svijeta«. (Lk, 
12, 29—30),. 

Spasitelj navodi razlog zašto ne bismo morali biti 
zabrinuti za dobra ovoga svijeta i za svoju bu- 

dućnost. A razlog je takve naravi da bi nas morao 
svih uvjeriti i umiriti u našoj uzbuđenosti, On veli: 
»Otac vaš zna da vam treba ovo«. Kao da hoće ka- 
zati: nezgodno je da uznemirujete vašega oca za 
stvari koje on sam zna i koje će vam on sam po sebi 
dati kad ga i ne budete pitali zato. Napokon, ako 
se on brine za ptice nebeske zašto se ne bi brinuo 
i za svoje sinove? 

Mi kao da me vjerujemo u dobrotu našega nebe- 
skoga oca. Kad imamo dobroga oca na zemlji onda 
se ništa ne bojimo. Jedino se strašimo da naš dobri 
otac ne dođe u nepriliku i ne bude imao što da nam 
dade. Ali ako bude imao mi znamo da će nam uvi- 
jek dati, zato jer ga poznajemo kao dobroga oca 
koji neće nikada ništa uskratiti svome sinu, 

A itko može zanijekati dobrotu oca koji je na ne- 
besima i koji upravlja svim dobrima pa može da ih 
razdijeli kako hoće? 

Spasitelj je svakako htio usaditi duboko u srce 
učenicima ovu divnu nauku nebrige za materijalno 
dobro. On ih je dva i dva poslao da propovijedaju 
njegovu riječ, Ali im je usto zapovijedio da sobom 
ništa ne nose, niti štapa niti kese, Šalje ih u nepoz- 
nate krajeve, gdje nema nikoga ko bi im otvorio kre- 
dita, gdje nemaju ni prijatelja ni oca ni majke, a ipak 
im nalaže da idu tamo praznih ruku, da sobom ništa 
ne nose, jer će im se to sve dati, Pa niti za sutrašnji 
dan ne smiju imati brige. 

I zar su njegovi učenici gladovali na putu? Zar im 
je što ponestalo? »Kad vas poslah bez kese i bez 
torbe i bez kuće, dali vam što nedostade? A oni 
rekoše: ništa« (Lk 22, 35). 

I tako su radili svi sveci. Prije svega tako su radili 
prvi kršćani. Rekao bi čovjek da su se još živo sje- 
ćali riječi — koju smo mi nažalost zaboravili — pa 

im je u ušima zujila još uvijek jaka i snažna riječ 
Spasitelja, nijesu nikada htjeli da se iznevjere prvot- 
nome zavjetu i da se brinu za dobra ovoga svijeta. 
Znali su, da im neće nikada ponestati potrebnih 
sredstava pa su odmah sve razdali siromasima ili dali 
u zajedničku pohranu, te im je bilo sve zajedničko. 
Tako su radili utemeljitelji svih redova, postavivši 
se na čvrstu podlogu potpunoga siromaštva. Ako su 
se odrekli bogatstva, to nije bilo zato da se liše po- 
trebnih sredstava, već zato što su bili čvrsto uvje- 
reni da im to neće nikada ponestati. Napokon kad 
se Bog misli za to, čemu bi oni razbijali glave? Ra- 
dije su to prepuštali Bogu a sami su tražili ono je- 
dino potrebno. 

Ovo nesnosno stanje od kojega svi trpimo nastalo 
je uslijed te bojazni čovječanstva za budućnost. Svak 


hoće da osigura svoju starost i svoju budućnost, Svi 


su u bojazni da će im jednoga dana sve ponestati 
pa, računajući da moraju mudro urediti svoje stvari, 
čuvaju u tresorima svoje blago, stečeno velikim tru- 
dom i naporom. Ovo, koje je određeno da posluži 
čovjeku, nagomilava se u pohranama -i, mjesto da 
kola i da ide od jednoga do drugoga, ono je zatvo- 
reno i tako je postalo bespredmetno, Od Boga nam 
je dano, da se tim nahranimo, a mi ga postavljamo 
u zatvorene posude, čvrsto i grčevito ga čuvamo, da 
ne bi kome poslužilo, da se ne bi ko time okoristio. 
Tako iskrivljujemo njegovu svrhu: mjesto da ono 
nama služi, mi postajemo njegovi robovi, kojemu 
služimo u strahu i trepetu da ga ne bismo izgubili. 
Posvećujemo brigu kako bismo ga što sigurnije sa- 
čuvali, mjesto da nastojimo kako bi smo ga što prije 
razdali, 

Zar to ne znači potpuno iskrivljenje ciljeva na- 
ravi? Ili zar to nije očiti znak da smo izgubili vjeru, 

pa, prema riječima Svetoga Pisma, postavši nezna- 
bošci, ištemo ono što oni traže? Kako bi se sve u je- 
dan mah preokrenulo kad bismo imali više vjere! 
Dovoljno bi bilo samo malo dulje uživiti se u naj- 
primitivnije zasade sv. Evanđelja i promozgati riječi 
i zapovijedi našega Spasitelja. Smatramo da će jedino 
to produbljenje riječi Kristovih moći riješiti nesno- 
sno stanje u koje smo zapali, 

Možda se ne varamo kad smatramo da je ovo da- 
našnje stanje prava kazna Božja za našu nevjeru. 
Upravo je nešto čudnovato: Imamo blaga u izobilju 
a mnogi stradaju; imamo svega što nam je potrebno, 
a mnogi svega trebaju; imamo hrane da je moramo 
i u more bacati, a mnogi gladuju, Nije li ta anoma- 
lija jedno ozbiljno upozorenje? č, 
H. Bošković. 


O svetoj pričesti 
Kako da primamo svetu pričest. 


»Premda sakramenti Novoga Zakona proizvađaju 
svoj učinak ex opere operato, sami po sebi, 
ipak je ovaj učinak veći, što su veće dispozicije, 
kojom se isti sakramenti primaju; zato valja nasto- 
jati da se na svetu pričest, prema silama, uvjetima 
i dužnostima pojedinaca marljivo pripravimo 
i dostojno zahvalimo. 

Priprava na svetu pričest treba da bude 
uopće ozbiljna, jer se radi o stvari toli uzvišenoj; 
ali i mirna, t. j. prema našim silama, U smislu de- 
kreta nastojte uvijek i redovito najprije pobuditi 
što čistiju nakanu, jer ćete tako postati sve dostoj- 
niji čestoga primanja sv. Pričesti te ćete ubrati 
obilnije plodove ovoga sakramenta, 

Napose pristupajte: 

a) punom vjerom; vjera vam otvara Srce 
Isusovo. Uniđite i uživite se u ljubav Isusovu prama 
vama; ' 

b) velikim ufanjem u dobrotu i moć Isu- 
sovu. Isus, koji vam se u neizmjernoj dobroti u 
obliku kruha sav daje, dat će vam u svojoj svemo- 
gućnosti i sve potrebite milosti da ma ovom putu 
borbe ustrajete do pobjede i do konačne nagrade 
u raju; 

c) dubokom sabranošću; koncentrirajući 
sve moći svoje duše tom izvoru svake dobrote 
i ljubavi; 

d) živom željom; promatrajući jednim. okom 
svoje siromaštvo, a drugim neizmjerno blago mi- 
losti, koje se u sakramentu sakriva. Žedni, hrlite 
tom izvoru vode žive; gladni, toj bogatoj trpezi; 
siromašni tom blagu neizmjernom; 

e) poniznim počitanjem spram neizmjer- 
nog dostojanstva Isusova, s kojom u velikoj opreci 
stoji vaša nedostojnost; 

f) sinovskom ljubavlju prama Isusu, 
promatrajući osobito taj najjednostavniji, ali i naj- 
uzvišeniji način, kako se Isus sredstvom kruha 
s nama sjedinjuje; jer je to najveće čudo njegove 
dobrote i moći, 

Amo dolaze čuvstva poniznosti, skrušenosti, udiv- 
ljenja, i druga čuvstva, koja ćuti u tom času duša, 
koja vjeruje i ljubi. Neka tada slobodno govori srce, 

Zahvala iza svete pričesti neka se produži 
duži što je više moguće; ono prvo vrijeme pripada 
Bogu a ne vama, te bi bila skrajna neuljudnost, kad 
bi vi nebeskog gosta pustili sama, a vi se odmah 
povratili vašim zemaljskim poslovima, Sv, Alfonso 

kaže, da bi zahvala morala trajati barem pd sata; 
pravilo naše neka svakako bude, da se iza svete 
pričesti barem za četvrt sata ne udaljimo od crkve. 

a) Neposredno iza pričesti s nekim udivlje- 
njem i mirom sakupite se oko svoga Spasitelja 
osjećajući kako me možete naplatiti tu njegovu 
božansku dobrotu; 

b) Poklonite mu se s anđelima, koji su oko 
vas; pamet, srce, osjetila, cijelo tijelo neka se druži 
u činu najdubljeg poklonstva, 

c) Zahvalite mu... pozovite sve moći duše 
vaše, sve anđele i svece, sva stvorenja, da mu pje- 
vaju hvalu i slavu. Zahvalite za sve primljene da- 
rove, za sve milosti, kojih nijeste dostojni. 

d) Predajte muse sasma u službu, pri- 
pravni da u svemu slijedite njegovu volju; govorite 
sa Samuelom: »Govori, Gospodine, jer sluga tvoj 
sluša«, I slušajte što vam bude Gospodin govorio 
i to veledušno izvršite. 

e) Prosite ga za nužne milosti: da savjesno 
vršite svoju službu; da odgovorite njegovim nadah- 
nućima; da u vama poveća vjeru, ufanje i ljubav; 
te za potrebe, koje bude vaše srce onda osjećalo. 
Molite za one, koji su vam se u molitvama prepo- 
ručili: za papu, za biskupe, za svećenike, za sveće- 
nički pomladak, za obraćanja grešnika, za domo- 
vinu. Neka bude vaša molitva što općenitija. To je 
najbolji način da vas Isus usliši. Kad se odalečite od 
crkve, nastojte podržavati što veću sabranost duha, 
te živjeti pod utjecajem Isusovih nadahnuća, 

Za pripravu i zahvalu možete se poslužiti moli- 
tvenikom, samo da sabrano molite; ali još bolje da 
pripustite srcu da ono govori svojim jezikom, pobu- 
đujući čuvstva, kako sam gore izložio. 

Nekoji prigovori protiv svete pričesti. 

»Ako se često ili dnevno pričestim, 
priviknut ću se to činiti iz običaja«. 

Moguće; ako ne budeš nastojao imati dobru na- 
kanu. Inače ako se često pričešćuješ, ti ćeš doista 
priviknuti da se dobro pričešćuješ; jer jedino sred- 
stvo da se dobro pričestimo je to, da se često pri- 
čestimo, Tko se bolje pričešćuje, pita sv. Franjo 
Saleski, onaj, koji se samo o Uskrsu pričešćuje ili 
onaj, koji se dnevno pričešćuje? Gledajte jednoga 
i drugoga za vrijeme priprave, primanja i zahvale. 

»Nije oprezno započeti s dnevnom 
sv. pričešću, akosenemoženastaviti« 

Iz toga ipak ne slijedi da ne započnete; jer tek 
onda ćete moći razumjeti — ne uzevši ovdje u obzir 
nenadane onemogućujuće prilike, — hoćete li moći 
ili ne nastaviti. Samo započnite velikom revnošću 
i vi ćete ustrajati, dapače ustrajat ćete naprosto. 
Ali zato ne slušajte prišaptivanja vaše nemarnosti, 
već glas Božji, koji će vam dati milosti, 

»Akoizapočnem, nećumoćipodržati 
takav običaj«, ; 

Ali svakako iskoristite dobro raspoloženje, što ga 
sada imate, pa započnite, a budućnost prepustite 
Bogu. Ne propustite da primate sv. sakramente, kad 
možete, Moguće da vam već sutra ne bude moguće. 
Ako ne bude moguće, ne mari; jer dobra želja i na- 
mjera nadoknađuje ono, što ne možete, Vi samo 
dobro počnite, pak ćete Božjom pomoću nedvoj- 
beno i dalje nastaviti. 

»Alijanemam vremena«, 


Moguće, da nemate vremena, ako ste svaki dan 
od jutra do večera zaposleni, da obezbijedite mate- 
rijalnu egsistenciju sebi, a eventualno i drugima; ili 

ako ste daleko od crkve. Ali ako ne možete svaki 
«dan, onda svake nedjelje. Uostalom, Isus Krist je 
ustanovio sv. pričest kao svagdanju hranu za sve 
vjernike, te on nije nedvojbeno htio da budu od nje 
isključeni oni Adamovi sinovi, koji se moraju hra- 
niti u znoju svoga čela; nije htio isključiti veći dio 
vjernika, osobito one, koji vjeruju u njega, koji vrše 
njegove zapovijedi, i one »siromahe duhom, kojima 
je određeno prvo mjesto u kraljevstvu nebeskom. 
Ove baš Isus pozivlje: »Dođite k meni svi, koji ste 
opterećeni i ja ću vas utješiti«. 


»Alija nijesam dostojan«. 


Ali kada ćete postati dostojan? Možda onda, kad 
ća primate jednom na godinu? Nitko nije dostojan 
da Boga primi; jer je On neizmjeran; onda bi se 
morali mi ljudi, za uvijek isključiti iz sv. Pričesti. 
Ili je sveta Pričest ustanovljena za anđele, a ne za 
slabe ljude, opterećene raznim slaboćama, eda ne 
poginu na putu vječnosti? 


Počitanje da, ali počitanje onakvo, kakovo ga 
ima bolesnik spram liječnika, siromah spram svojeg 
dobročinitelja, razmetni sin spram svoga oca, Ako 
mislite da je počitanje primati rijetko sv. pričest, 
onda čujte, što vam poručuje sv. Ivan Zlatoust: 
»Preuzetnost ne stoji u čestom primanju, nego u 
nedostojnom  (grešnom) primanju, makar se ovo 
zbilo i jednom na godinu«. Ako Crkva govori: »Go- 
spodine, nijesam dostojan«, to je zato, da, pozna- 
vajući mi svoje nedostojstvo, pripravimo se da ga 
sa što većim plodom primimo. Nijesmo mi doista 
dostojni; ali nas Bog čini dostojnima; i učinit će nas 
sve dostojnije, ako budemo češće i s većom rev- 
nošću i poniznošću primali sv. Pričest, 

»Ja ne ćutim dovoljno pobožnosti«. 


Pobožnosti ganutljive do suza dopuštam; ali su 
uopće rijetki oni, koji je imaju. Takva ti pobožnost 
i ne treba. Dovoljno ti je živjeti u čvrstoj odluci, da 
nećeš Boga smrtno uvrijediti. Neće unići u kraljev- 
stvo nebesko oni, koji s ganućem srca govore: Go- 
spodine, Gospodine, već oni koji budu vršili volju 
Oca nebeskoga. Nježna i čuvstvena pobožnost može 
postojati i bez milosti, ali čvrsta i postojana volja 
Boga smrtnim grijehom ne uvrijediti, ne može po- 
stojati bez Božje milosti. Da se u toj nakani posto- 
jano uzdržiš, često pristupaj k stolu Gospodnjem. 
Ne nagrađuje nas Bog čuvstvenom pobožnošću ili 
csobnim osjećanjem njegove prisutnosti, uvijek na 
ovome svijetu, već će to trajno učiniti na drugomu. 
Pa ni sama sveta Pričest nije naša nagrada na 
ovome svijetu. Dakle? 


Doista je sveta Pričest najdjelotvornije sredstvo 
posvećenja, i u nekom smislu nužna hrana duše 
— svagdanji hljeb života. A mi, želimo li živjeti 
s Bogom sada i u vječnosti, treba da ga što češće 
blagujemo. Bez euharističkog hljeba, mi ne možemo 
živjeli. 


Fra I. Radić. 

Liturgijski život 


Prikazna i popričesna molitva 


Rimski je misal, po riječima kard, Schustera, naj- 
uzvišenije djelo svjetske literature, na kojem je 
gurađivalo nebo i zemlja. I doista je misal skupa s 
brevijarom pjesma o Božjem životu što ga Crkva, 
tajanstveno tijelo Kristovo, živi na zemlji, Pjesma je 
to nad pjesmama, ispjevana između zaručnika Krista 
i zaručnice Crkve, 


Neprocjenivo je bogatstvo misala. Sastavljen je ve- 


ćinom od teksta što ga je sam Bog nadahnuo, Ali iono ' 


što je u njemu Crkva nadodala, naravski ne bez na- 
dahnuća Duha Svetoga, dostojno zastupa ljudski ele- 
menat te umotvorine, Kako su duboke i lijepe samo tri 
Slavne misne molitve svakog dana: ulazna (collecta), 
prikazna (secreta) i popričesna (postcommunio), Par 
nam redaka tih zbijenih molitava govori često više 
nego čitave stranice običnih privatnih molitvenika, Od 
ulaznih bi še molitava mogao sastaviti lijep konpendij 
moralke i ascetike, a u prikaznim i popričesnim moli- 
tvama, kojima liturgija okružuje žrtvu sv, mise, izni- 
jela je Crkva sve duboke misli o presv. Euharistiji. 
Baš nam ove molitve dokazuju, kako je pravo imao R. 


Guardini, kad je sažeto označio liturgijsku molitvu 


kao premoljenu istinu: gebetete Wahrheit, 


Promotrit ćemo ukratko te misne molitve da po 


njima upoznamo posebno učinke presv. Euharistije | 


koje hoće Crkva da u njima naglasi. Tako ćemo zado- 
biti crkveno i liturgijsko, t. j. najtočnije shvaćanje 
presv. Euharistije, A danas pogledajmo najprije op- 
ćenito značenje tih dviju molitava u sklopu misnog 
obreda, 

Prikazanje 


Kad je s homilijom bila završena priprava na sv. 
žrivu te otpušteni katekumeni, u klasično je doba 
rimske liturgije puk pjevajući dolazio u svečanom 
ophodu pred oltar te stavljao svoje darove na po- 
sebno pripravljen stol, Na to bi djakon izabrao za 
žrtvu potrebne darove, odnio ih na oltar i umio ruke 
koje je mogao zamazati primajući tolike darove u 
naravi. Pošto su tako darovi bili izabrani, misnik je 
nad njima molio molitvu koju mi danas zovemo 
»secreta«, To je bio sav obred prikazanja, 

Malo pomalo puk je prestajao donositi darove u 
naravi pa je otpao i ophod vjernika, pjevanje se skra- 
tilo, a uvele su se nove molitve za misnika, Otada se 
je i sadržajno promijenilo značenje prikazanja. 

Prije su u prikaznoj pjesmi i molitvi mislili skoro 
isključivo na darove vjernika u vezi sa dotičnim blag- 
danom, što se još vidi iz misnih formula, A kad žrt- 
vene darove vjernici nijesu više sami donosili, to zna- 
čenje nije više bilo tako vidljivo pa se je na unapri- 
jed pripravljene darove počelo gledati kao na tvar 
koja će postati tijelo i krv Gospodnja. Riječi u moli- 
tvama istina, još spominju kruh i vino, ali je jasno da 
se milosti ne prose na temelju darovanja vjernika nego 
moći Euharistijske žrtve, pa se već misli i izričito 
spominje posvećenje, Tako se kod prikazanja kruha 
i vina spominje »neokaljana žrtva«, »spasonosni ka- 
lež«, pa je ta misao dosljedno zašla i u molitve tako 
da većina »secreta« u našem misalu ima to značenje. 
Radi toga neki i nazivlju molitve prikazanja »malim 
kanonom«, 

Nego razvoj liturgije još nije dovršen, pa u naj- 
novijim sekretama, kad je otpalo ne samo prikazanje 
vjernika već i pričest većine, imamo treću misao, gdje 

se za izabrane vjernike moli što veća pobožnost po 
uzoru i zagovoru sveca dotičnog dana, Takove su se- 
krete skoro svih novijih svetaca u misalu. 

Sad će nam biti jasno, zašto se liturgisti ne slažu 
u tumačenju prikazanja i njegovih molitava. Mnogi od 
njih gledaju na većinu tajnih molitava samo sa 
Euharistijskog gledišta a ne osvrću se na darovanja 


puka buđući da ih više nema, U tim sekretama litur- . 


Sija ne gleda toliko na kruh i vino već na ono što će 
domala to biti. Nekoje »tajne« dapače izrazuju 
misli na sv. pričest, te to ide tako daleko da bi nekoje 
mogli mirno moliti poslije sv, pričesti, 

Nekoji liturgisti, koje bismo mogli nazvati puri- 
stima, hoće da u prikazanju vide samo prvobitni nje- 
$ov smisao. Batiffol n. pr. kaže: »Ona najavljuje sa- 
kramenat, ali ona promatra najprije sve sakramente; 
prikazanje je naše, ništa nego naše«, Za našu tvrdnju 
navodi on razne sekrete, a ljuti se na gore spomenute 
liturgiste, koji svojom teorijom »oslabljuju tako čistu 
progresivnu liniju mise«, 

Najstarije sekrete daju Batiifolu pravo, ali historij- 
ski je razvoj unio u novije sekrete i druga značenja, 
pa u njima kao i u postkomunijama nalazimo divnih 
euharistijskih misli, Treba još spomenuti da ni misal 
kao ni njegove najstarije dijelove nije sastavio jedan 
čovjek pa se i u najstarijim sekretama može naći 
euharistiska, dapače i izričito pričesna misao kao na 
pr. sekreta Bogojavljenja i sekreta uskrsne srijede, 
koje su sigurno vrlo stare. 


Što znači riječ »tajna«? 


Još više nego u pitanju o značenju i općenitom 
sadržaju prikazanja i prikaznih molitava liturgisti se 
razilaze u pitanju o samom imenu »tajna«. U grgur- 

skom se sakramentariju zove »molitva nad prikaza- 
nim«, a Gelasijanski joj je sakramentarij nadjeo ime 
»tajna«, i to se je održalo, i ako je to ime, kako kaže 
Batiffol velika zagonetka. Etimološko značenje je 
(ono je mnoge liturgiste zadovoljilo) secreta = 
tiha, tajna molitva, jer se moli tiho. 
Ali takvo tumačenje, kaže opet Batiffol, ne tumači 
ništa, jer je svezano s pitanjima, zašto se upravo moli 
tiho, dok se njoj srodne molitve izgovaraju na glas. 
Drugi su mišljenja, da se toj riječi mora dodati 
riječ: »crkva« po misli da, kao što je »molitva« prije 
poslanice bila molitva sabrane crkve (collecta), tako 
je i »tajna« molitva »izabrane crkve«. Zato je i crkva 
moli poslije nego su bili otpušteni grešnici i kateku- 
meni, a ostao je samo izabrani skup vjernika, Ali tu 
treba naglasiti da se riječ »secreta« izvodi iz glagola 
»secernere« — izabrati. Drugi pak po istom značenju 
gledaju u tom imenu izraz za »izabranje darova« kad 
je od donešenih darova puka djakon izabrao potrebno 
za žrtvu a drugo ostavio za siromahe i potrebe Crkve. 
Najnovije i najpotpunije tumačenje je podao Ba- 
tiffol u Bulićevom Zborniku 1924, Na temelju XIII. 


“pisma sv. Ambrozija, u kojem se za posvećenje 


biskupa upotrebljava izraz »secretum esse«, misli 
Batiffol da i u ovom slučaju »secernere« znači isto što 
i blagosloviti ili posvetiti. Secreta bi dakle značila 
molitvu za blagoslov i posvećenje prikazanih darova. 
Nesamo da je to tumačenje najnaravnije, već se čini 
da s njim i najlakše razumijemo vrlo česte izraze što 
ih nalazimo u sekretama kao: »pogledaj na darove 
koje ti posvećujemo, »prikazujemo darove koje ćemo 
posvetiti«, »posveti ove darove ,,.« i sl, 

Tako je konačno to prijeporno pitanje riješeno i 
od svih prihvaćeno, Pravo bi zato bilo da se u tom 
smislu riječ »secreta« prevodi i tumači, 

Kao što dakle priprava na sv, žrtvu ima svoju mo- 
litvu sabrane Crkve (collecta) i kao što završetak sv, 
mise sa sv, pričešću ima svoju popričesnu molitvu 
(postcommunio) tako i prikazanje žrtvenih darova ima 
svoju prikaznu molitvu: iza ulazne pjesme (introitus) 
slijedi ulazna molitva, iza prikazne pjesme (offerto- 
rium) prikazna molitva (secreta), a iza pričesne pje- 
sme (communio) popričesna molitva (postcommunio). 


Pričest i popričesna molitva 


Kako je sav puk u starokršćansko doba išao na 
prikazanje k oltaru i pjevajući prinosio svoje darove 
za žrtvu tako je sav puk iza pričesti misnika išao i k 
žrtvenoj gozbi da primi natrag darove koji su na mis- 
ničku riječ pretvoreni u samo Tijelo i Krv Kristovu. 
Za svoje zemaljske darove dobio je puk na uzdarje 
nebeske, Božanske darove pa je zato razumljivo da je 
na to iz kršćanskog srca provrela topla pjesma. 

Hodeći k oltaru po sv. Tijelo te vraćajući se od 
oltara pjevao je puk, usnama Isusovim Krvlju oroše- 
nim, pričesnu pjesmu što je prvi rimski obrednik zove 
»molitva k pričesti«. Već apostolske konstitucije kažu 
da se preko pričesti pjeva 33, psalam. Pjevali su ga 
izmjenično: t, j. kor je pjevao psalam, a puk je od- 
govarao s pripjevom: »Dođite i vidite kako je sladak 
Gospodin!« To nam pjevanje može da dočara euhari- 
stijsko oduševljenje stare Crkve. Kasnije su za pro- 
mjenu pjevali i druge psalme, prema značenju dotič- 
nog blagdana, Kad je pak sve manji broj kršćana pri- 
stupao k stolu Gospodnjemu, skraćivao se i psalam, i 
danas je ostao samo jedan verz, a za misnika su, kao 
ina prikazanju, bile uvedene posebne molitve, 

Kad su se vjernici pričestili, dao je misnik znak 
za svršetak pričesnog psalma pa je u ime puka molio 

zadnju misnu molitvu. To je naša »popričesna«, S 
njom se je u najstarijim vremenima i zaključila sva 
euharistijska svečanost pa je zato grgurski sakra- 
mentarij i zove »oratio ad complendum« 
Gelazijanski je sakramentarij zove »Poslije pričesti«. 
koje je ime prevladalo a i potpuno odgovara značenju 
te molitve, 

Dok je u istočnoj liturgiji i sada ta molitva za- 
hvala za primljenu Euharistiju, u rimskoj je liturgiji 
ona više prosna nego zahvalna molitva. Samo u par 
slučajeva se spominje zahvala ,inače u popričesnoj 
redovito molimo za trajne plodove i učinke sv, pričesti, 
da se tako i u životu pokažemo dostojniji darova što 
smo ih primili, i osobito da bi nam ti darovi baš u tom 
pomogli. Samo par najčešćih izraza u popričesnim 
molitvama iz liturgije vremena: kvaterna  sri- 
jeda Došašća: »da nas obnovi djelovanje onoga što 
uživamo s radošću ...« IIL nedjelja po Bogojav- 
ljenju: »dostoj se Gospodine, upriličiti nas učincima 
tolikih tajna koje nam daješ da se s njima služimo , 
veliki ponedjeljak: »neka nam Tvoje svetinje, Go- 
spodine, podadu božanstveni žar, eda se njihovim 
jednako nasladimo i činom i plodom ...« XXI. ned, po 
Duhovima: što ustima primismo, čistom dušom slije- 
dimo.. ' 

To e eto značenje liturgijske popričesne molitve. 
Lijepo kaže Dr, Parsch: »Ovdje možemo opet spoznati 
realno shvaćanje starocrkvene pobožnosti koja svoje 


zahvalnosti nije izrazivala riječima koliko djelima. 


Život rada, borbe, trpljenja i ljubavi je imao biti uči- 
nak i ujedno zahvala za primljeni Božji Kruh«, Stvar- 
nost i praktičnost zapadnjaka se odrazuje i u molitvi, 
i ako to ne znači da naše popričesne molitve gledaju 
presvetu Euharistiju samo s razumom, jer su pune 
liričnih i upravo srdačno nježnih izraza, Uza sve to su 

ozbiljne i sažete pa sadrže zapravo svu teologiju o 
presvetoj Euharistiji, 

Jednom riječju, sve što trebamo za duhovno i tje- 
lesno blagostanje molimo u popričesnim molitvama. 
Osobito su lijepo navedene u njima sve najrazličitije 
djelujuće milosti, tako da je p. Bock iz njih izveo (u 
dvjema člancima »Bogosl, vestnika«) izričit nauk 
rimskog katekizma presv. Euharistije kao o »izvoru 
sve svetosti«. U tim se baš molitvama pokazuje sv. 
Crkva kao brižna majka koja nam pomaže da nam 
Kruh života bude što korisniji i plodonosniji, da nam 
bude hrana što zadovoljava sve potrebe naše duše. 
= Sve su stare liturgijske molitve u množini, Moli ih 
misnik u ime svega puka koji ih je nekada shvaćao, s 
njima se sjedinjivao pa na koncu svake i izričito potvr- 
đivao: amen — tako budi! Lijepi su i važni ti izrazi 
množine u misnim molitvama. Euharistijski i liturgij- 
ski pokret hoće da ih opet oživi, Stvar će, uza sve ne- 
prilike uspjeti, jer je od Boga, od Njegova namjesnika, 
sv, usp. Pija X. Množina je popričesne molitve, hvala 
Bogu, već prilično ostvarena, Malo je sv. mise, pai u 
obične dane, gdje se samo misnik pričešćuje, Staro- 
kršćanski je ideal još daleko, ali smo na stalnom putu 
do njega. Trebalo bi još malo više raditi da puk su- 
djeluje i kod misnog prikazanja, da tako osjeti, da je 
to njegova žrtva. Naravski, to sudjelovanje puka mora 
biti u obliku od Crkve odobrenom ili dozvoljenom, I 
male stvari mogu tome dosta doprinijeti, n. pr. da se 
običajno sakupljanje milostinje ne obavlja tek iza 
pretvorbe već preko prikazanja. A i kad bismo našli 
zgodan način da čvršće povežemo karitativni rad ga 
presvetom Euharistijom baš donašanjem i skupljanjem 
darova preko prikazanja, prema  starokršćanskom 
uzoru, naš bi Euharijstijski život i karitativni rad samo 
dobio. Sveć. Josip Kirigin. 

Sveti znakovi 
(Svršetak) 

Punina dneva... blizina vječnosti.., Čekati i 
biti otvoren.., Izdaleka se ozvanja zvono anđeo- 
skog pozdrava... U tiho podne izgovara spasonosnu 
riječ: »U početku bijaše Riječ, i Riječ bijaše kod 
Boga, i Bog bijaše Riječ, ,.« »Anđeo Gospodnji na- 
vijestio Mariji, i ona začela po Duhu Svetomu — a 
Marija odgovori: »Evo službenice Gospodnje, neka mi 
bude po riječi Tvojoj — I Riječ je tijelom postala i 
prebivala među nama,« 

Jedamput je bila podnevna doba svjetovnog da- 
na, »punina vremena«, Bijaše čovjek, u kojem se 
sastajaše ta punina i čekaše: Marija. Nije se žurila, 
nije gledala ni naprijed ni natrag, Punina vremena je 
bila u njoj, čista sadašnjost, otvorena vječnosti je 
čekala, I vječnost se sagnula, došao je poslanik, i 
u njezinoj prečistoj utrobi vječna Riječ je tijelom 
postala, 

Zvonovi naviještaju tu tajnu u svaki naš dan. 
Uvijek iznova u podne kršćanskog dama oživi otaj- 
stvo vjekovnog podneva, Kroz sva vremena odzva- 
nja punina vremena. 

Sav naš život mora da bude blizu vječnosti. U 
nama mora uvijek da vlada tišina, koja je otvorena 
vječnosti i prisluškuje. Ali život je budan i nadvi- 
kuje je. Zato moramo barem u podnevno posvećeno 
doba prestati, sve što nas smeta odagnati i u miru 
prisluškivati tajni, kako je »vječna Riječ, kad je 
sve počivalo u dubokoj tišini, sašla s kraljevskog 
prijestolja«; jedamput u vanjskom povjesnom doga- 
đanju, ali uvijek iznova u svakoj duši, 

I kako se može u tom mirnom trenutku imati 
jedno saznanje s onim izvana, što stoji u sličnom 

miru! Kako se može s vanjskim svijetom tako du- 
boko zajedništvo imati, pozdraviti, blagosloviti... 


O Božjem imenu 


Mi smo postali surovi, Za mnoge duboke i fine 
stvari više ne znamo, Jedna od tih je riječ. Mislimo, 
da je riječ nešto izvanjskoga, jer ne možemo više da 
prodremo u njezinu nutrinu. Mislimo, da je riječ ne- 
što prolazna, jer ne osjećamo više njezinu moć. Više 
riječ ne pada, ne udara, već je samo neki nježan 
zvuk i glas. A riječ je pravo tijelo sa nešto duhov- 
noga, U riječi se susreće i izrazuje bivstvo jedne 
stvari i ono nešto iz naše vlastite duše, što neka 
stvar u njoj uzbudi, 

Tako bi eto moralo biti. I kod prvog čovjeka je 
doista i bilo. 

Na prvim stranicama Svetog Pisma čitamo, kako 
je Bog doveo čovjeku životinje, »da vidi, kako će 
ih nazvati«. Otvorenim osjećajem i vidovitom du- 
šom prozreo je čovjek svaku preko oblika u bivstvo 
i izrekao ga imenom. I njegova je duša tim odgova- 
rala stvoru. Stvor se u njoj bio dotakao nečega što 
stoji u posebnom odnošaju prema svakom stvorenju, 


.tA, čovjek je skup i jedinstvo svega što je stvoreno. 


I to dvoje skupa živo sjedinjeno, bivstvo stvari izva- 
na i odgovor na to unutra u čovjeku, izriče on ime- 
nom. : 

U imenu su dakle skupa združeni komad svijeta 
i komad čovječje nutrine, I kad čovjek izgovori ime, 
u svojoj duši uzbudi sliku bivstva dotične stvari te 
iz nje odzvanja što mu na taj podražaj odgovara iz 
njegove vlastite nutrine, Tako je ime tajanstven 
znak, u kojemu čovjek opaža svijet i samoga sebe. 

Riječi su imena. A govor je veliko umijeće ozna- 

čivati stvari imenom, u sklad, od Boga određeni, 
stavljati bivstvo stvari i bivstvo vlastite duše, 

Ovaj se srdačan odnos između stvora i čovječje 
duše nije uzdržao. Čovjek je sagriješio i veza se 
prekinula, Stvorovi su mu postali tuđi, da, neprija- 
teljski. Nije više na njih gledao čistim okom, već 
pogledom požudnim, vlastohlepnim a ujedno nesi- 
Sgurnim kao u grešnika, Zato su mu stvorovi za- 
tvorili svoje bivstvo, A izmaklo mu je također i 
vlastito bivstvo, jer je htio sebično samoga sebe 
nadomjestiti, Sam sebe više nije posjedovao kao 
prije. Više nije djetinjim okom gledao u svoju vla- 
stitu dušu. Ona ga se je odnekla, te on samoga sebe 
više ne poznaje niti samim sobom zapovijeda, 

Riječ — ime ne združuje više čovjeku u životno 
jedinstvo bivstvo stvari i bivstvo čovjeka, Iz stvo- 
rova mu više ne otsijeva Božja misao, koja proizlazi 
iz stvarstva u miru združenoga. U stvarstvu čovjek 
vidi samo jednu rastrganu sliku, Iz njega mu udara 
u uši samo jedan pokvaren osnovni ton, pun tamnog 
uzdisanja i čeznuća, A kad gdjekad riječ pravo čuje, 
zaustavi se, prisluškuje i promišlja, ali pravog smi- 
sla više ne nalazi, Sve mu ostaje nekako zapleteno 
i zagonetno, to čovjek bolno osjeća, da je zemaljski 
raj za njega izgubljen, 

A ni toga osjećaja više nema, Ljudi smo postali 
tako površni, da nijesmo više ni sačuvali bol za 
rječju, koja je izgubila smisao, Nazive smo izgova- 
rali sve brže, sve površnije, sve izvanskije i sve ma- 
nje smo s njima mislili na bivstvo. Davali smo ih od 
sebe kako se pruža novac iz ruke u ruku, a da se 
i ne zna, kako izgleda ili što je na njemu; zna se 
samo, da se za njega toliko i toliko dobije. Tako su 
riječi žurno tekle iz usta u usta. Bivstvo stvari nije 
odzvanjalo; njihova se nutarnjost nije više izrazi- 

vala; duša nije više u njima poznavala samu sebe, 
Riječi su postale kao novac. Označuju stvar, ali je 
ne otkrivaju, Još su nam samo znakovi, po kojima 
drugi znaju, što hoćemo, 

Zato ima govor tako malo duboka odnosa sa 
bivstvom dotične stvari, i zato ne približuje dušu i 
stvar. Dapače govor nije više ni čežnja za izgublje- 
nim rajem, već nekako užurbano zveketanje novca, 
kao što i stroj za brojenje karata s novcem a ne 
zna o njemu ništa, 

Samo gdjekad raskolačimo oči, Iz jedne nam 
riječi nešto zaviče, kao iz dubine. To klikne bivstvo, 
Ili na papiru stoji riječ, a iz onih crnih znakova ne- 
što nam se zasvijetli. Javi se »ime«, bivstvo, odgo- 
vor duše. Tada opet osjetimo onaj pradoživljaj, iz 
kojega je nastala riječ i u kojem se susrela duša i 
bivstvo dotične stvari, Svijesni smo zadivljena po- 
gleda, duhovnog osvojenja, u kojem čovjek svojom 
vlastitom nutrinom iznova obuhvati bivstvo stvari 
te ga izrazi imenom. Stupimo u nekakvu širinu, po- 
topimo se u neku dubinu i riječ postaje opet ono 
prvo djelo, ka kojemu je Bog pozvao čovječji duh, 
Ali skoro svega opet nestane i stroj za brojenje 
zvekeće iznova... 

Možda si se jedamput tako susreo s riječju »Bog«. 

Ako sve to pravo promislimo, razumjet ćemo, 
zašto nisu vjernici Starog Zavjeta Božjeg imena 
uopće ni izgovarali, Nadomještavali su ga imenom 
»Gospodin«. Jer to je upravo i činilo židovski narod 
izabranim narodom, što je ispred drugih naroda ne- 
posredno osjećao Božju stvarnost, Božju blizinu. 
Njegovu veličinu, uzvišenost i strašnost spoznao je 
taj narod jače nego drugi, Njima je Bog po Mojsiju 
objavio svoje ime: »Onaj koji je — to je moje ime.« 
»Onaj koji je«, koji nikoga drugoga ne treba, koji 

je sam u sebi savršen, skup svega bivovanja i sve 
snage. 

Božje im je ime bilo slika Njegova bivstva, Oni 
su vidili, kako im Božje bivstvo svijetli iz Njegova 
imena, Bilo im je kao Bog sam, te su se Njegovog 
imena bojali kao što su se nekoć bojali istog Go- 
spodina na Sinaju. A i sam Bog je govorio o svom 
imenu kao o sebi samomu: »Moje će ime tu biti«, 
rekao je o hramu. A u tajnom otkrivanju obećaje 
vjernomu, da će ga »učiniti za stup u Božjem hra- 
mu« te će svoje »ime na nj zapisati«: Bog će ga sam 
posvetiti te mu samoga sebe darovati, 

Sada razumijemo zapovijed: »Ne uzmi imena 
$ospodina Boga svoga isprazno«.  Razumijemo, da 
nas je Spasitelj učio da molimo: »Sveti se ime 
Tvoje«, I da moramo »u ime Božje« započeti sve 
što ikada učinimo, 

Tajanstveno je Božje ime. Iz njega otsijeva biv- 
stvo beskonačnoga, bivstvo »onoga koji je«, u ne- 
izmjernoj punini bivovanja i neograničenoj uzviše- 


nosti. 


A u ovoj riječi živi i najdublje bivstvo naše vla- 
stite duše. Naše najdublje bivstvo odgovara Bogu, 
jer Mu to nerazlučivo pripada. Od Njega i za Njega 
stvoreno nema pokoja, dok se s Njim ne sjedini, 
Nikakva drugog smisla nema moje bivovanje nego 
da se u jedinstvu ljubavi združi s Bogom. Sve to, 
sva naša plemenština duše naše počiva u riječi 
»Bog« i »moj Bog«, Moj izvor i moj cilj, početak i 
svršetak mojega bivovanja, klanjanje i čeznuće i 
kajanje, i sve. 

Ime je Božje zapravo sve, Zato ćemo Ga moliti, 
da nas nauči, da »Njegovog imena ne uzmemo 
isprazno«, već da Ga »svetimo«, Molit ćemo ga, da 
nam Njegovo ime zasvijetli u slavi nebeskoj. Pa nam 

ne smije nikada postati kao novac što teče iz ruke 
u ruku, Beskonačno dragocjeno nam mora da bude, 
trostruko sveto. 
Božje ćemo ime štovati kao Njega samoga. A 
u njemu častimo i svetinju svoje vlastite duše, 
Romano Guardini. 


Uzori : 


o Margarita Ebner 
Dominikanska mistikinja iz 14. vijeka 

Dok vidimo da talijanska mistika 14, vijeka uživa 
najbolje priznanje naročito mistika dviju glavnih zvi- 
jezda: Janje iz Montepulciano i Katarine Sijenske, 
dotle se vrlo različiti sud i ocjenu dalo o njemačkim 
istovremenim misticima, koji su s talijanskim imali 
jakih izmjeničnih odnosa. Bilo je ljudi koji su u 
njemačkoj mistici kušali naći prethodnike protesta- 
nizma, Danas, međutim, više no igda, privlače i osva- 
jaju likovi ove mistike. Danas ćemo se zaustaviti 
samo na jednom od ljepših cvjetova sredovječne mi- 
stike na liku Margarite Ebner, 

Rodila se g. 1291, u švapskom selu Donauwoerthu 
na Dunavu, od plemićke obitelji imenom Ebner, Ona 
nije bila u svojti s mistikinjom Kristinom Ebner ni s 
Diemutom Ebner, koje su boravile u Engeltalu, ili im 
bar nije bila rođena sestra,kako su to često ustvrdili 
mnogi, 

Margarita od petnaest godina uđe u dominikanski 
samostan u Medingenu, Tu proživi kojih pet godina 
životom malo dubokim redovničkog savršenstva, Kas- 
nije bi i sama rekla da se od onoga doba sjeća tek da 
ju je Bog očinski štitio i čuvao, Godine 1311, osjeti 
kao neki nutarnji glas koji joj je govorio da s se oz- 
biljno stavi na savršenost. 

Naredne je godine spopade neka tajanstvena 
bolest, a liječnici joj ne mogoše pomoći. Obuze je klo- 
nulost, fizičke boli, duševne borbe, napustiše je pri- 
jateljice; a silno je željela ozdraviti. To ju je sve 
neprekidno mučilo, Neka joj dobra sestrica savjetuje 
da se uteče Bogu. Margarita posluša taj savjet, pa 
postade strpljivija i najzad se posve prepusti Božjoj 
volji, To je stanje potrajalo tri godine, a onda je već 
mogla prihvatiti zajednički život, osim časova iscrp- 
ljenosti, kad je bila primorana počivati, 


Radi ratnih neprilika morade god, 1324, ostaviti 
samostan, pa se zakloniti k sestri u očinskom domu, 
provodeći tu život u sabranosti i davši se posvema na 
kontemplaciju, na djela milosrđa, na molitvu i podlož- 
nost Božjoj volji. Malo potom čim se povrati u samo- 
stan, osjeti prvi put u svojoj duši Božju nazočnost, 
Sama nam naivno govori: »U svojoj priprostosti i neis- 
kustvu ne dadoh tome velike važnosti«, No već godine 
1332, primi jasnu i veliku mističnu milost, tako da je 
mislila da već ovdje posjeduje raj. U isto joj vrijeme 
Bog posla duhovnog vođu, koji ju je shvaćao, u osobi 
vrlog svećenika Henrika iz Noerdlingena. Ovaj je bio 
prijatelj Taulera i Henrika Suzona. God. 1334, imala 
je mistične zaruke, kad joj Spasitelj izmijeni srce i 
»cjelova dušu«, U tom je stanju osjećala kao da je u 
svojoj nutrinji, čak i izvana, vezana nekim nevidlji- 
vim lancima. 


“God, 1335, je slijedilo »duhovno vjenčanje«, Od 
ovog doba Margarita sve više i sve dublje upoznaje u 
sebi Božju nazočnost, Duša joj biva čistijom, sve 
većma ljubi žrtvu, postaje velikodušnija, Groza je 
hvata i pred najneznatnijom sjenom grijeha. Uza sve 
to nigda je ne ostavi veselost duha. Po Isusovu iz- 
gledu bilo je i njoj pretrpjeti mnogo patnja i križeva. 


357 


Zajedno s crkvenom godinom proživljavaše veselje i 
boli. 

Oko Margarite se okupiše učenici, u prvom redu 
sestrice njezina samostana, Taj se krug kasnije još 
više proširi, Margarita je za svoje učenice morala mo- 
liti, prikazivati Bogu njihove nakane i očitovati im 
Božju volju. Duša potpuno neustaljena u Bogu bila 
bi se na iskaze takova štovanja i te kako uzoholila. 
Naprotiv Margarita kroči u poniznosti, pače se boji, 
da njezina bijednost ne prijeđe na one koji joj se 
povjeriše, Margarita nastavi radom pišući, iz posluha 
prema svom vođi Henriku iz Noerdlingena, svoja Ob- 


javljenja, koja sežu od 1344 do tri godine pred nje- : 


zinu smrt, To su mirne i trijezne bilješke o njenom 
unutarnjem i izvanjem životu, Izvanji joj je život kao 
u prave kontemplativne dominikankinje, a biva pre- 
kinut jedino pohodom ispovjednika, Njezin unutarnji 
asketski život prolazi u potpunoj podložnosti Božjoj 
volji. Ovaj mistički život dolazi do vrhunca sreće u 
iskustvu o Božjoj prisutnosti u njezinoj duši. Vrlo je 
često iskusila tu otajnu Božju prisutnost pa ju je i 
opisala, ali nije umjela dati onim neizbježivim po- 
navljanjima novi čar i slikovitost. Ipak će čitaocu, 
koji to čita bez predrasuda, obilno biti nagrađen trud 
uslijed snažnog uzbuđenja što ga proizvađa njezina 
čista i priprosta riječ koja nosi žig istine, 

Margarita je stigla do cilja. Krajem godine 1348, 
prestaje rukopis i tako nam fale izravne bilješke o 
posljednjem vremenu njezina života. No zato nam 
svečani pogreb i uspomena što se o njoj u narašta- 
jima sačuvala jasno svjedoče, da to razdoblje ne bi- 
lježi nikakve promjene u načinu njezina života. Na 
21. lipnja povrati se k Bogu njena lijepa duša, ' 

Pozniji se njemački povjesnici ne slažu upogled 
ove časne Božje službenice. Vilim Preger koji se, i 

ako protestant, mnogo bavio sredovječnom katolič- 
kom mistikom, nije shvatio, pored svega opsežnog 
poznavanja detalja, pravi značaj onoga vjerskoga gi- 
banja što je nastalo oko naše Margarite, On je, za- 
veden_ od svojih predrasuda, držao, da se tu radi o 
jednoj prethodnici Pseudoreforme, Otac Henrik De- 
nifle O. P. magistralno recenzirajući Pregerovo 
djelo, obranio je jednom zauvijek katolički karakter 
naše mistikinje. A da je Margarita vjerna kći kato- 
ličke Crkve, posvjedočava nam njezina djetinja po- 
slušnost prama crkvenoj vlasti, njezina čvrsta vjera 
u istinsku Isusovu nazočnost u Euharistiji, njezina 
žarka pobožnost k Majci Božjoj, štovanje svetaca, 
neprekidne molitve za duše u čistilištu te vrijednost 
što je daje dobrim djelima: sve same činjenice koje 
očevidno razlikuju katolika od protestanta, 

Oskar Pfister, protestantski pastor u Zirichu 
preveć ropski učenik čuvenog profesora Sigizmunđa 
Freuda, podvrgao je Margaritu zbog njezinih objav- 
ljenja psiho-analitičkom istraživanju, koje mu je 
dalo uprav užasne rezultate, Taj freudovac govori 9 
Margariti kao o nekoj bijednoj dumni koja se lagano 
troši iz neuspjelih napora u borbi da svlada sjetil- 
«ost. Nemoguće je da čitajući taj članak ne osjetimo 
neko zaprepašćenje a kojiput čak i gađenje. Najbe- 
zazlenije čine i stvari obrazlaže i tumači na najpro- 
stačkiji i najogavniji način, Stoga je lako bilo profe- 
soru Ludoviku Zoepf da opovrgne Pfisterove pretpo- 
stavke i prigovara mu kako se ogriješuje o temeljno 
pravilo psihoanalize koja se ne može primijeniti na 
umrle, osim u slučaju kad o njima imademo pouzdanu 
i tačnu biografiju, što nije slučaj kod naše Margarite. 
Uostalom, često je bilo dovoljno srediti zloupora- 
bljena mjesta s njihovim kontekstom da se Pfiste- 
rovi navodi pokažu ono što su: mjehuri od sapuna, 

Piisterovo je mišljenje danas zabačeno među uče- 
nim krugovima. O njemu ne vode računa ni velika 
konsultativna djela, pa ni ista nekatolička, 

I Ludovik Zoepf se junački stavio na posao da 
nam osvijetli Margaritu; ali ni on nije uspio da nam 
dade sasvim tačni i pouzdani prikaz. Nedostajalo 
mu je potrebito teološko i mističko znanje. Filozofija 
i povijest ne zadovoljavaju za takav posao, Zoepf 
hoće da se sve pojave kod Margarite Ebner dadu 
protumačiti naravnim putem, On je visoko cijeni kao 
ideal čistoće, poniznosti i iskrenosti, Međutim, po- 
svema zaboravlja, da pali čovjek ne može po svojim 
silama za deset godina živjeti kreposnim Životom, 
kako to vidimo kod Margarite. Na to Zoepf može 
odvratiti, da on ne namjerava u životu mistikinje iz 
Medingena isključiti utjecaj redovite milosti. Uza 
sve to moramo odgovoriti, da se ređovnom milosti, 
koja je zajednička svim vjernicima, ne mogu ispravno 
rastimačiti njezine kreposti. Kod Margarite se 
opaža pravo mističko iskustvo o Božjoj nazočnosti u 
njenoj duši, i to tako jasno i postojano; da smo pri- 
morani misliti na osobito djelovanje milosti. Ne kao 
da bi-se radilo o čudu, U tom se slažemo s Zoepf-om; 
no ne može se zaključiti da ove milosti ne bi bile 
posebne naravi, barem s nekoga gledišta. — O, Pum- 
merer S, J. veoma ističe ovu osobitu oznaku Mar- 
garitinih milosti. Takođe Mons, Grabmann brani isto 
mišljenje u svojim dubokim istraživanjima o njema- 
čkoj mistici. Svakako je stalno, da će čisto ljudskom 
kriteriju zauvijek ostati skriti najljepši i najdublji 
vidici u životu Margarite Ebner, : 

Margarita je bila Božja miljenica, prava i velika 
mistikinja, Ivka Ancelet-Hustache, oduševljena bio- 
grafkinja Matilde iz Magdeburga, da ovu više istakne, 
ubrojila je Margaritu. Ebner među manje mistike. 

Autorica time neće da odredi razliku i stupanj sve- 
tosti u pravom smislu riječi, Dapače s toga gledišta 
stavlja obje blaženice na isti stepen, Ali kao mistič- 
koj ličnosti prvo bi mjesto, prema Ancelet-Hustache, 
svakako išlo Matildu, dok bi se Margarita imala za- 


* dovoljiti manje važnim položajem. Matilda je očito 


spretnija u govoru, nadarenijeg pjesničkog čuvstva i 
jačeg izražaja nego njezina zemljakinja. No je li to 
sve što sačinjava bitnost mistike? 

Margarita Ebner u duhovitosti osjećaja i u isku- 
stvenom poznavanju Božje prisutnosti u sebi, ne za- 
ostaje ni za Matildom ni za ijednom mistikinjom, A 
baš u tome sastoji prava narav misticizma, U Mar- 
Garite možemo jasno razabrati — što je teško naći 
kod drugih mistika — mističko uzlaženje po svim 
stupnjevima kako se to danas tumači. O tom raspo- 
redu koji je dandanas u običaju, nije ona znala ništa. 
Priprosto opisuje kako joj duša raste u božanskom 
sjedinjenju. U tom se stupnjevanju lako mazrijeva 
raspored sv, Terezije, pozniji za dva vijeka, 

Mjesto onih sedam stanova koje nalazimo kod sv. 
Terezije, sretamo ovdje sedam doba: doba kad ju je 
Bog ljubavno štitio, doba nutarnje pobude, doba tajan- 
stvene bolesti, doba dražesne ali nesvijesne Božje pri- 
sutnosti, doba kad se ta prisutnost očituje i Svetici se 
otimlju riječi pune čuđenja: »Ta ovo je raj na 
zemljil«; potom slijedi doba veza i naposljetku doba 
preobražavajućeg sjedinjenja. Nemoguće nam je ovdje 
radi nedostatka prostora zaći u pojedinosti. Ipak je 
ovaj kratki pregled dovoljan da se dokaže pravost 
mistike Margarite Ebner. = 

No Margarita još i s drugoga gledišta zaslužuje po- 
sebnu pažnju, U svim vanjskim i unutarnjim promje- 
nama, unatoč raznih pobožnosti i odnosa s vanjskim 


“svijetom, unatoč viđenja i objavljenja, jedno je samo 

bilo najvažnije ovoj Božjoj duši — ona intimna, skri- 
vena i čudesna milost, kojom je u sebi osjećala Boga, 
isprva doista ne posvema svijesno, no koja je kasnije 
imala da bez prekida upravlja cijelim njezinim unu- 
tarnjim životom. 
Margarita prikazuje ovu mističku milost kao nešto 
izvaredno, neizmjerno, kao nešto što se ne da protu- 
.mačiti, Ona dolazi od Boga. Bog djeluje u duši. Duša 
je pasivna: prima iskaze milosti, ponajviše sva u neis- 
kazanom veselju, ali često i u krutoj boli. Smatra li 
dakle Margarita tu svoju milost kao pravo čudo? 
Smijemo li ga mi takvim smatrati? Ako svi dokazi 
Zoept-a ciljaju na to ,da uzniječu čudesni karakter te 
milosti, to mu nesmetano puštamo. Mistička milost nije 
nikakvo čudo. Ona se doduše, razlikuje od milosti 
što se očituje u životu običnih kršćana, no još uvijek 
stoji u djelokrugu obične spasavajuće Providnosti. Već 
svaki kršćanin, koji žive u Božanskoj ljubavi, nosi u 
sebi one principe koji se očituju u mističkom životu, a 
to su darovi Duha Svetoga, Ali mi usto tvrdimo, da ni 
ista Margarita svoju milost nije držala čudesnom. 
Inače ona se ne bi za nju molila niti je željela svim 
svojim sestrama, a ni Bog joj ne bi bio objavio, da je 
sve mogu da prime «ako samo porade oko prave po- 
niznosti, oko svete ljubavi, oko savršenoga mira i oko 
bezazlene iskrenosti«, 


Margaritina: je mistika ista kao i dominikanska. 


Dominikanski duh, kojim je ona samo bila prožeta, 
odiše u čitavu njenom životu kao i u pobožnostima 
koje je ona osobito gojila. 

Očenaš kako ga je ona molila i koji je od velike 
važnosti u njezinom životu, nije već ona uobičajena 
molitva Gospodnja, pa niti kakva stalna formula, nego 
skupa usmena i mislena molitva, slična našem Roza- 
riju. Jer dok su se Margaritine usne micale izgova- 


362 


rajući usmene molitve, dotle je ona razmatrala o životu 
i muci Gospodinovoj. Često put ju je za vrijeme Oče- 
naša osjenjivala milost Božja; zatim bi se opet vraćala 
na Očenaš, 

Osobitu je pobožnost imala prema sv, Isusovom 
Imenu. Ta se partikularna pobožnost kod nje s vre- 
menom protegne na Isusovo djetinjstvo i na Djevičine 
radosti i žalosti. Mistička je milost sišla u njeno srce 
pod okriljem imena Isusova. Ona započinje svoja Ob- 
javljenja u »slatkom Imenu Gospodina Našega Isusa 
Krista«, a završava ih riječima: »Ja ne znam ništa 
osim onoga što mi je saopćeno od Isusa, s Isusom i 
po Isusu«. 

Štovanje presvete Euharistije bila je druga Mar- 
gariti osobito mila pobožnost. Prvi pohod kad se je 
mogla pridignuti, bio je k Presvetomu. Ma kako bila 
van sebe, odmah, čim se svećenik približi da je pri- 
česti, vraća se k svijesti, Ona se često pričešćuje, 
češće nego je tađa bio običaj. Njezine su riječi o 
čestoj pričesti kao proročke, kad govori, da je Go- 
spodin neće moći uskratiti onima koji žarko žele da 
se s Njime združe, 

Margarita Ebner nije izolirana pojava, O, Franjo 
Jansen vrlo dobro opaža, da je dovoljno otići iz Me- 
dingena na Rajnu, da uzduž nje nađemo toliko đo- 
minikanskih samostana u kojima je vladao isti duh 
kao i u Medingenu, O nekojima od tih samostana 
sačuvale su nam ise uspomene na nebeske darove 1 
milosti što ih je Bog iskazao sestrama; tako n. pr. 
o samostanu Unterlinden kraj Kolmara, o Adelhau- 
senu kod Friburga, o Toessu i Oetenbachu kod Zii- 
richa, o Diessenhofenu kraj Schaffhausena, o Kirch- 
bergu i Weilu. Osobitu se pozornost ima svratiti na 
knjižicu mistikinje Kristine Ebner, koja govori o 
obilju milosti ili o »prekomjernim« milostima koje 

su samostan u Engeltalu učinile dragocjenim, Među 
svim ovim svetim dušama visoko se ističe Margarita 
Ebner, koja je kao reprezentativni tip čitave te mi- 
stičke periode, pa zato sa strane učenjaka zaslužuje 
posebnu pažnju. 

O. Jeronim Wilms 


Na izvorima 


Dionizije Kartuzijanski: O združenju 
naše duše s Bogom 


Samo ono što poznajemo možemo dobro ljubiti. 
Savršenu dobrotu ljubimo najviše, i što je bolje po- 
znata žarče je i ljubimo. Ta poznaja savršene do- 
brote uspaljuje u nama sve više žar ljubavi samo ako 
ne postavimo zapreke s našim pogreškama te tako 
stvaramo slabe dispozicije u našim dušama, Uistinu, 
pobožna duša, združena sa svojim Bogom po Nje- 
govoj milosti i po nutarnjim vježbama, potpuno pri- 
ljubljena za stvari božanske, očišćena od svojih 
mana i strasti, od _ sveg srca mrzeći lijenost i nemar- 
nost odlučno ih izbjegavajući i gazeći ih nogama: 
ovakva je duša djelomično združena sa božanskom 
naravi po vrhunaravnim teološkim krepostima, po- 
dignuta na stepen zaručnice svog Stvoritelja i Otku- 
pitelja, koji joj veli: »Ja sam te ljubio vječnom lju- 
bavlju, i pun sažaljenja privukao sam te k sebi«, 
Zato se ona neprestano zanosi za svojim ljubljeni- 
kom i neprestano dobiva milost u daru mudrosti, u 
svojoj čistoj vjeri i u neprestanom združivanju s 
Bogom, Njoj je slatko i ugodno, da otpočine u 
Njemu da se tu zadrži i svoje prebivalište vječno 
utvrdi: jer gdje je blago njezino, tu je i srce njezino, 


te gdje je ljubav njena, tu je i njen. pogled. Što za-: 

pravo ima, što bi moćnije privlačilo, što bi neraz- 
druživije svezalo, negoli ljubav cijelog srca, koja do- 
lazi iz dubine bića? 

Duša, O Gospodine, čija je narav sama ljubav, 
kako ove riječi ugodno i slatko odzvanjaju u mojim 
ušima! Ali, kako da se ja, bijedne li mene, ovako 
oteščana teškim teretom, blatna i prljava, kako da 
se popnem na tu visinu, ja, koju toliko nevolja, na- 
pora ili sklonosti zadržava, natrag baca i sve moje 
osjećaje uznemiruje? 

Zaručnik, Sada, sada, prevrtljiva dušo; ti koja 
neprestano obožavaš kamenje i šume, koja se puštaš 
voditi od vjetra svakakvih utvara pod dobrom izli- 
kom, a zapravo radi tako labavih ili pače tako podlih 
uzroka, da oni ne zaslužuju ime uzroka, nego radije 
ludih utvara! Gledaj, kako me ti zanemaruješ, samo 
da se možeš slobodno podati svojim rastresenosti- 
ma i ludostima! Zar ne znaš, kako se međusobno 
ljube ljubljenici i ljubljenice ovoga svijeta? kako 
oni zajedno provađaju duge noći, kakvim se opas- 
nostima, kakvim se koji put i uvredama izlažu, i 
kako ovu osjetnu ljubav svršava tek vrijeme spava- 
nja ili jela? Zar oni ne čeznu i ne izgaraju, tako da 
kojiput i umiru od ljubavi? A zar si ti u meni našla 
koju stvar tako protivnu ljubavi i združenju, da se 
nebi mogla također i ti na sličan način pokrenuti na 
moj pogled, kao što to oni međusobno čine? ili zar 
ti ne bi mogla mene ljubiti, kao što oni ljube zlato i 
srebro, ili druge isprazne i prolazne stvari? Zašto se 
nijesi popravila kako ti razum govori, ili bar zašto 
se nisi što više udaljila od svojih pogrešaka, kao što 
ti dužnost nalaže? Zašto voliš sudjelovati s đavlom, 
nego da budeš prijateljica i zaručnica svoga Boga? 

Duša. Daleko od mene, Gospodine, takova lu- 
dost! Ja Te ljubim iznad svih stvari i želim Te uvijek 

ljubiti. Ali bih željela naučiti, kako se mogu podig- 
nuti do tog intimnog i savršenog sjedinjenja, do naj- 
većeg stupnja Tvoje ljubavi! 

Zaručnik. Onaj, koji iznad svega želi, da ne- 
kome ugodi, i da ga taj u svemu sluša, što on mora 
činiti, kako se ima vladati? 

Duša. Ne smije ga u ničemu žalostiti, a uvijek i 
u svemu mora tražiti ono, što bi mu moglo biti 
ugodno. 

Zaručnik, A kako se ti ponašaš? 

Duša. Vidim, da sam uhvaćena, Sva .je pogreška 
s moje strane, i dobro vidim, da se je sve to dogodilo 
radi moje nemarnosti i mojih mana; da, ja Te ne 
ljubim iskreno i potpuno; nijesam združena s To- 
bom sa svim srcem i nijesam ustrajna u plamenu 
Tvoje ljubavi. Ja se u Tvojoj prisutnosti slabo pona- 
šam; još više! svagdano počinjam mnoštvo pogrešaka 
i dopuštam si stvari, koje su protivne Tvojoj ljubavi, 
ili koje ju veoma umanjuju: u svojim djelima, u mi- 
slima i tumaranju mog duha, u riječima i činima, u 
pokretajima svojih čuvstava i strasti, u neobuzda- 
nosti svojih osjećaja nutarnjih i vanjskih i napokon u 
hrani, koja podražuje ovo pokvareno tijelo. Upravo 
kao što je rekao Izaija: »Moja je pravednost kao 
prljavo platno«, Ako je dakle moja pravednost tako 
zla, što da se rekne o samoj mojoj nepravednosti? 

Zaručnik, Etol zalutala si od istine i svjetlosti! 
Duša, Pomozi mi, Gospodine i Bože moj, rasvi- 
jetli tmine moje! 

Zaručnik, Kako ti tumačiš ono, što je rekao 
Salamon: »Onaj, koji se boji Boga, ništa ne zane- 
maruje?« 

Duša. Jednako, koliko shvaća moj siromašni 
razum, toliko i vjerujem, da onaj, koji goji prema 
Bogu sinovski i neprekidni strah, ništa ne zanema- 

ruje od onoga, što se odnosi na njegovo spasenje. 
Ali, kao što ima mnogo stupanja u ljubavi, u poni- 
znosti i u drugim krepostima, tako je i u strahu; do- 
sljedno, više se napreduje u pravom ii svetom strahu, 
pa bio on i na prvom stupnju ili pače još ispod toga, 
što se manje zanemaruje, a više nastoji izbjegavati 
svaki grijeh: i to je zapravo plod ovog straha, 

Zaručnik, Shvaćaš li poslije toga, što je htio 
reći Job onim riječima: »Uvijek se bojim Boga, kao 
valova, koji se dižu nad mojom glavom?« 

Duša. Ali je Job i ovo rekao: »Međutim, ništa 
mi duša moja ne predbacuje za čitavog mog života.« 
Ako je dakle bez prestanka imao pred očima i ra- 
zmišljao o prisutnosti svemogućeg Boga i o pogledu 
višnjeg Suca, sve je ovo on rekao — ako se ne va- 
ram — da iskaže čast Bogu i da obnovi svoga bliž- 


njega, ne zaboravljajući međutim slabost i nemoć 


smrtnika, koji misle, đa čovjek ne može ništa drugo 
činiti nego griješiti, 

Zaručnik, Kako bi ti to združila s onim, što je 
pisano: »Mi svi počinjamo mnogo grijeha?« 

Duša. Molim Te, Gospodine, da me Ti to poučiš! 

Zaručnik, Duše kreposne, svete i pune svetog 
straha, koje uvijek bdiju same nad sobom i ne gube 
niti komadić svoga vremena, neprestano se posve- 
ćuju, vježbajući se u mnogim krepostima, moleći za 
oproštaj svojih grijeha, svojih svagđanjih pogrešaka, 
za napredak u milosti i svetosti, za opće dobro 
Crkve, za žive i za mrtve te za mnoge druge nakane, 
Koji put također pobuđe osjećaje straha: kod ispiti- 
vanja svoje savjesti, kod pobuđivanja nutarnjeg po- 


kajanja i često u ovakvim nutarnjim činima osjećaju 


u sebi duboke utjehe radi nade u oprost, a tada 
primaju obilniju pomoć Duha Svetoga, Na taj način, 
premda svagdano upadaju u one pogreške, od kojih 

se ovaj život ne može osloboditi, s dnuge strane one 
neprestano napreduju, umnažaju zasluge vršeći vre 
kireposti uz pomoć neprestanih i žarkih nadahnuća t 
zanesenja u ljubavi prema Bogu; u jednu riječ: kre- 
posnim i svetim životom, koji ih čini kao ije ge 
ljenicu, koja se neprestano Bogu prikazuje, I u kušnji 
one znaju sačuvati ustrpljivost i uzdavati hvale! 
Preveo: Fra N. M. P. 


Bossuet: Elćvations sur des Mystčres: 


Isusova štala i jasle 


Bog je time, što je htio da se rodi kao siromašni kralj, 
pripravljao svijetu veliki i novi prizor, A trebalo je tome kralju 
pripraviti palaču i dostojnu kolijevku. »Dođe u svoje, i njegovi 
$a ne primiše (Iv. 1, 11.), nije bilo mjesta (Luk, 11, 7) za njega, 
kud je došao. Svjetina i zemaljski bogataši ispuniše gostionice. 
Za Isusa nema nego zabačena i zapuštena štala i jasle, da ga 
u njih polože. Dostojan zakon za onoga, koji će kasnije u čnom 
životu kazati: »Lisice imaju skrovišta i ptice nebeske«, koje su 
najveće skitalice na zemlji »imaju svoga gnijezda, a sin čo- 
vječji nema gdje da glavu prisloni«. (Luk, 9, 58.), On to ie go- 
vori iz nekog jadikovanja, bio je naime priučen na zapuštenost 
i od rođenja nije doslovce imao gdje bi glavu naklonio. ; 

On je sam htio da to tako bude. Ostavimo mjesta kg rina 
od ljudi, Ostavimo gostionice gdje vlada buka i korist, Pata“ 
žite za mene među životinjama najjednostavniji i najnedužniji 
zaklon. Napokon se je našlo mjesto dostojno »zapuštenog«. 
Iziđi, božanski djetiću, sve je spravno da istakne tvoje siro- 
maštvo. Izlazi kao bljesak svijetla, kao zraka sunca. Njegova 
se majka snebiva kako se odjednom pojavljuje: u tome rađanju 
nema ni krika, ni bola, ni sile. Čudesno začet, još se čudesnije 
rađa, A svecima je bilo još čudnije što se je rodio nego što 
se .je začeo od djevice. 

Uđi u posjed prijestolja tvoga siromaštva, Anđeli dolaze; 
da ti se tu poklone, Kad te je Bog uvodio u svijet, ova je za- 
povijed došla sa visine prijestolja njegova veličanstva:. »Neka 
miu se klanjaju svi anđeli Božji« (Hebr. 1, 6.). Tko može po- 
sumnjati, da su mu se istovremeno poklonili njegova majka i 

njegov poočim? Kao slika Isusova onaj davni Josip primio je 
poklone svoga oca i svoje majke (Post, 37, 9—10), ali kla- 
njanje koje je primio Isus veoma je drukčije, jer on je »bla- 
goslovjen i čašćen kao Bog iznad svega, u vijeke vjekova« 
(Rim. 9. 5.). 

Znaj da se ne možeš približiti ovom prijestolju siromaštva 
ljubeći bogatstvo i časti, Poništi se, ponizi se, liši se, bar u 
duhu, svega, ti što dolaziš k jaslama Spasiteljevim, Zar ne ćemo 
imati hrabrosti da zaista ostavimo sve da siromašni slijedimo 
Kralja siromaha! Ostavimo: sve barem duhom, i mjesto da se 
ponosimo bogatom napravom koja nas okružuje, zacrvenimo se 
sto smo nakićeni dok je Isus Krist go i zapušten. 

Ipak on mije go: »njegova ga majka ovije u pelenice« (Luk. 
2, 7.) svojim čistim rukama, Treba pokriti novog Adama, koji 
nosi oznaku grijeha, da mu zrak ne naškodi, i kojeg treba jednako 
da odjene i stidljivost i potreba. Pokrij zato Marijo, ovo nježno 
tijelo, prinesi ga tim djevičanskim grudima. Shvaćaš li svoje 
rađanje? Možda te je ponešto stid što si majka? Kako da 
otkriješ to majčinsko krilo pa da im se dijete približi svojim 
božanskim rukama? Dojeći ga klanjaj mu se, dok mu anđeli do- 
vedu nove poklonike. 


Anđeo naviješta Isusa pastirima. 


»Pastiri«, sljedbenici nekih patrijarha i najnedužniji i naj- 

priprostiji skup ljudi, koji je igda bio na svijetu, »bdjeli su u 

polju čuvajući svoja stada« (Lk. II, 8. 9). Sveti anđeli, koji ste 

vikli da razgovarate sa starim pastirima, sa Abrahamom, sa 

Izakom, sa Jakovom, navijestite naokolo, da je veliki pastir 

“došao, da zemlja ima još jednog kralja pastira, koji je sin Da- 

vidov, »anđeo Gospodnji«, Ne pitajmo ga za ime, kao Manue; 

| 'on bi nam možda odgovorio: »Zaista pitate za moje ime, koje 
je divno?« Možda treba shvatiti da je ovo onaj isti anđeo koji 
se ukazao Zakariji i blaženoj Djevici. Bilo kako, a da mi ništa 

ne predrmnijevamo o onom o čem Evanđelje ništa ne govori, 

| »anđeo stade među njima, svijetlo Gospodnje ih obasja i uplašiše 
| se vrlo« (Lk, Il, 9—10), Sve što je božansko zbunjuje na prvi 
mah grešnu i iz raja prognanu ljudsku narav. Ali ih anđeo 
umiri, rekavši im: »Ne bojte se; jer gle javljam vam veliku 
radost, U gradu Davidovu« (zapamtite ovo mjesto, koje vam 
.je davno proroštvom označeno) danas vam se rodi spas, koji je 
Krist Gospodin. | evo vam znaka, naći ćete dijete povito, gdje 

leži u jaslama«, (Lk. II, 11—12). Po tom posebnom znaku dje- 
teta položena u jasle, prepoznat ćete onoga koji je Krist Go- 
spodin: »Dijete nam je rođeno, i Sin nam je dan« koji je isto- 
vremeno nazvan »divni, Bog jaki, Otac budućeg vijeka, knez 
mira«, (Iz, IX. 6). Također »ujedamput postade s anđelom mno- 
štvo vojske, koji hvaljahu Boga govoreći: »Slava na visini Bogu 
i na zemlji mir«, (Lk, IL. 13, 14). 

Priznajmo ovdje novog Gospodina, komu pripadamo: Go- 
spodina koji nanovo prima ovo najviše i božansko ime zajedno: 
s imenom Krista i to je Bog koji je božji Pomazanik, kojemu 
je David pjevao: »Bog Tvoj, o Bože, pomaza Te; Ti si Bog 
dovijeka«, ali Ti si Krist, Bog i čovjek ujedno; dano Ti je ime 
Gospodina, da se istakne da si Ti Bog kao i Otac: odsada će 
Te poput anđela narisati Gospodinom u punoj vlasti i veličan- 
stvu, Zapovijedaj dakle svom novom narodu. Ti još ne govoriš, 
ali zapovijedaš svojim primjerom. .A što: zapovijedaš? Bar po-. 
štivanje i ljubav siromaštva, a prezir svjetske raskoši; jedno- 
stavnost i, usudio bih se reći, neku. svetu prostotu kod onih 
novih poklonika, koje Ti anđeo dovodi i koji su čitav Tvoj 
dvor, drag Josipu i Mariji i isto tako jednostavan kao i oni, 
jer su jednako odjenuti haljinom siromaštva. 


Oznake Krista. 


Ponovimo anđeoske riječi: »naći ćete dijete povito, gdje leži 
u jaslama«: upoznat ćete po tome znaku, da je to Gospodin, 
Idite u Kraljevsku palaču: prepoznat ćete novorođenog kneza 
po zlatom izvezenim pokrivačima i po raskošnoj kolijevci, od 
koje bi se moglo napraviti prijestolje. Ali da upoznate Krista, 
koji vam se rodio, ovog tako uzvišenog Gospodina, kojega Da- 
vid njegov pređ, premda kralj, naziva »svojim Gospodinom«, 
ne daju vam se za znak nego jasle, u koje je položen i siro- 
mašne pelenice, u kojima je umotano njegovo djetinje tjelešce. 
To znači, da vam se ukazuje narav slična vašoj, slabosti kao 
vaše, siromaštvo veće od vašega. Tko se od vas rodio u štali? 
Tko od vas, ma kako siromašan, daje svojoj djeci jasle za ko- 
lijevku? Jedini je Isus tako krajno zapušten i on hoće da ga 
se po tome znaku prepozna, 

Da se je htio poslužiti svojom moći, kakovo li bi zlato re- 
silo njegovu glavu! Kakovi bi grimiz blistao na njegovim ple- 
ćima! Koje bi drago kamenje kitilo njegovu odjeću! Ali, kaže 
Tertulijan »on je sav ovaj lažni sjaj, svu tu varavu slavu držao 

nedostojnom sebe i svojih: i tako odbijajući ih, on ih je pre- 
zreo; prezrevši ih, on ih je osudio; osuđivši ih, on ih je ubrojio - 
u taštinu đavla i svijeta«, 

Tako su govorili naši oci, prvi kršćani; ali mi, jadnici! odi- 
šemo samo ohološću i razmaženošću. 


Anđeoska pjesma. - 


»Slava Bogu na visini, a na zemlji mir ljudima dobre volje«. 
Mir se naviješta čitavom zemljom: mir čovjeka s Bogom, otpušta- 
njem grijeha: mir među ljudima; mir čovjeka sa samim sobom 
po slaganju svih njegovih želja s voljom Božjom. Eto mira što 
ga anđeli pjevaju i naviještaju čitavom svemiru, 

U tom je miru slava Božja. Ne veselimo se tom miru, u ko- 
liko ga osjećamo u našim srcima, nego u koliko slavi Boga na 
prijestolju njegove slave; izdignemo se visoko, do najviše visine 
Božjeg prijestolja, da ga proslavimo u njemu samom i da ne 
ljubimo ono što On čini nego samo obzirom na nj. 

Pjevajmo u ovom duhu sa čitavom Crkvom »Glcria in 
excelsis Deo«, Kadgod se zapjeva ova anđeoska pjesma, pro- 
drimo u anđeosku glazbu po skladu i slaganju svih naših želja: 
sjetimo se rođenja Gospodina Našega, koji je htio da se oglasi 
ova pjesma; izgovorimo iz srca ove riječi što ih Crkva dodava 
da protumači anđeosku pjesmu: Hvalimo Te, klanjamo Ti se: 
Laudamus Te, adoramus Te; a nada sve: Gratias agimus Tibi 
propter magnam gloriam tuam: hvalu Ti uzdajemo radi velike 
slave Tvoje! mi ljubimo Tvoja dobročinstva radi toga što Te 
ona proslavljuju i dobra koja nam činiš zato što je Tvoja do- 
brota čašćena. 

»Mir na zemlji, mir ljudima dobre volje«, Riječ u izvorniku 
koja je prevedena »dobra volja« naznačuje dobru volju Božju 
za nas, i upućuje nas da je mir dan ljudima od Boga voljenima. 

U izvorniku stoji doslovce: Slava Bogu na visini: mir na 
zemlji; dobra volja-od Boga ljudima. Ovako se pjevalo od dav- 
nine u istočnim crkvama, A zapadne crkve pjevaju mir ljudima 
dobre volje t,.j. prvenstveno onima, kojima Bog hoće dobra, a 
zatim onima koji sami imadu dobru volju, jer prvi učinak 
dobre volje koju Bog ima za nas jest to da nam udahne dobru 
volju prema sebi, 


Dobra volja je ona koja se slaže s voljom Božjom. Kao što 
je volja Božja dobra po biti i po samoj sebi, tako je i ona koja 
se s njom slaže dobra radi tog odnosa. Udesimo dakle našu 

volju po Božjoj volji i bit ćemo ljudi dobre volje; samo ako 
to ne bude iz neosjetnosti, iz nemara, iz nebrige i radi izbjega- 
vanja napora, već iz vjere kojom sve »brige bacamo na Boga« 
(Petr, V, 7). Mlitave i lijene duše učinile su to već prije pri- 
pravno govoreći; neka Bog čini što hoće, te se ne staraju za 
drugo nego kako da izbjegnu svaku muku i nemir, Ali da 
uistinu podložimo svoju volju Božjoj, treba da žrtvujemo. što 
nam je najdraže, i da mu odlučno rečemo: sve je tvoje, čini 
što hoćeš, Poput svetoga muža Joba, koji je izgubivši u jedan 
dan sve svoje imanje i svu svoju djecu, kad mu to javiše, ba- 
civši se na zemlju, poklonio se Bogu i rekao: »Gospodin dao. 
Gospodin uzeo; da je blagoslovljeno ime Gospodinovo«, Tko 
se tako klanja doista je čovjek dobre volje; izdignut iznad osje- 
tila i iznad svoje vlastite volje, takav slavi Boga na visini. 
Tako čovjek ima mir i nastoji da umiri nemir svoga srca ne 
zato da ga muči, nego zato što spriječava savršenost žrtve koju 
hoće Bogu da prinese, Drukčije bi tražio lažni mir, 

Eto dakle što je dobra volja, 

Dobra volja je iskrena ljubav prema Bogu i, ona je, kako 
kaže sv. Pavao: >»ljubav iz čista srca, iz prave savjesti, i iz 
vjere nelicemjerne« (Tim, 1, 5). Vjera je licemjerna kod onih, 
koji je ne podržavaju dobrim djelima, a dobra su djela ona 
po kojima želimo da ugodimo Bogu, a ne svojoj naravi, svojoj 
naklonosti, svojoj vlastitoj želji, Kad tražimo Boga čistom na- 
mjerom, djela su nam savršena; u protivnom slučaju čut ćemo 
od Krista ovaj ukor: »Ne nalazim djela vaša savršena pred 
Bogom mojim«, (Otkr, II, 2). ' 


Ideje i pokreti 


Iz govora sv. Oca Pape talijanskoj 


ženskoj omladini 


Talijanska Katolička ženska omladina održala je od 19—22 
prošloga srpnja u Rimu tečaj o protestantizmu, što ga je vodio 
poznati talijanski radnik i učenjak Mons, Olgiati za duhovnike 
i njezine diecezanske odaslanice, Dne 22. srpnja Sv, Otac pri- 
mio ih je u posebnu audijenciju i tom prilikom izrekao vrlo! 
važni govor, ' e 

Najprije je pozdravio predrage duhovnike, a zatim je na- 
dodao da im upravlja drugu riječ, a ova riječ bi im imala biti 

kao lozinka, a mogla bi se nazvati, kako se to već običava, 
organizatorna riječ, ali sv, Otac volio je definirati kao dnevnu 
zapovijed, jer se. upravo radi o zapovijedi. I tu mu riječ suge- 
rira onaj tako utješni prizor što mu ga prikazuje čitava katol, 
Akcija, a koji još vidnije i jače očituje ogranak ženske Katol, 
Omladine, što mu jasno dokazuje ona velika bijela masa, kao 
što i ono ganutljivo blago raznih djelatnosti te odanosti i lju- 
bavi, koju članice goje prema udruženju kojemu se posvećuju. 
Sve grane Katol. Akcije manifestuju, uz neke razlike, od mje- 
sta do mjesta, od časa do časa, neprestani razvitak, odlučnu 
težnju da u djelo proveđu onaj program, što ga Kristov Na- 
mjesnik voli često sažeti u dvije riječi: Sempre piu, sempre 
meglio — Sve više, sve bolje. I sađa evo jedne misli, koja se 
Ocu sviju življe nameće nego li bilo komu drugom, upravo zato | 
jer je otac sviju, U ovom času, pri ovom neprestanom umna- 
žanju pojedinačkih i kolektivnih jedinica, nadolazi što jače 
misao sloge, misao organičkog života tolikih elemenata. Koliko 


je veći broj, toliko je veća potreba veze, koja drži sve na okupu 


i koja će vazda dozivati u pamet velike crte programa na ko- 
jima se moraju oslanjati i bratski spajati sve djelatnosti kao 
organičke jedinice: od manjih jedinica do većih jedinica, do 
središne jedinice. Treba dobro shvatiti misao Oca: koliko se 
više umnažaju sile u raznim pravcima, toliko je više potrebito 
jedinstvo nastupanja, koje nije unifikacija nego harmonička i 
organička sloga. Sv. Otac je to opetovao i onima, koji, hoteći 
urediti nove mladice Katol, Akcije prema onome što se ura- 
dilo u Italiji, pitahu ga: »dakle moramo sve unificirati?« — 
»Ne« — odgovorio je On — »Ne radi se o-tome da se sve uni- 
ficira, nego da se koordinira, da se složi«, I Katol. Akcija, tako 
organički složena u svojim raznim granama: Katol, muževi, 
Katol. žene, sveučilištarci, sveučilištarke, omladina Katol Ak- 
cije, u svim svojim kategorijama i društvima, sva Katol, Ak- 
cija mora se sve više držati Crkve i sve bolje živjeti u jedin- 
stvu s njome; mora proživljavati ovo jedinstvo onako, kako ga 
Crkva proživljava, pošto je Katol. Akcija zvana da sudjeljuje u 
jednoj od bitnih manifestacija istoga Crkvenog života: u djelu 
apostolata, 

Njegova Svetost u ostalom vidi i u samoj pohvalnoj djelat- 
nosti ženske omladine Katoličke Akcije vidljive znakove ove 
njihove žive želje, da se sve bolje prilagode takvom životu Sv. 
Crkve: tako n, pr. proučavanje dogme i morala, zgodna su sred- 
stva da živu u jedinstvu Crkve, kao što i u jedinstvu Katol. 

Akcije. Opetuje Sv. Otac; ne u jednoličnosti, koja apsorbira 
iruši pojedinačke inicijative, nego u jedinstvu, i to: u jedinstvu 
misli, namjera, težnja, volje, djela, što znači da treba da bude 
harmonička organičnost, faktična koordinacija tako da vazda 
bude u svakom dijelu Katol, Akcije partikularna svijest, koja 
doprinosi ljepoti kolektivne organičnosti, a sve ovo čini, da svi 
u Katol, Akciji, kao u jednoj obitelji, po sretnoj nuždi, slušaju 
jednu samu misao, jednu samu volju, postizavajući sa najvećim 
naporima najbolje plodove. To je ono što se običava kazati 
uopće redovničkim obiteljima i takodjer svjetovnim vojskama: 
svaki njezin dio treba da bude svijestan onoga što jest, ali ni- 
kada ova djelomična svijest ne smije da bude na štetu velike 
kolektivne svijesti koju moraju sve djelomične svijesti podu- 
pirati, Jednaka je lozinka i glede ovog velikog nastupanja, ovog 
divnog ojačanja Katol, Akcije, Sv, Otac misli da bi bila velika 
smionost u početku pređviditi tako silan i divan cvat raznih 
djelatnosti ne samo u Italiji nego posvuda: nu sada se više 
nego ikada očituje konstatacija, da svuda u Katoličkoj Akciji 
imade biti ne unificiranje nego složan rad, temeljen na jedin- 
stvu misli, volje i djelatnosti. 
(L' assistente ecclesiastico, 1934, no 9, str. 617—618). 


Elektrika u crkvi 


Po gradovima, gdje je električna rasvjeta, postala je manija 
urešavati elektrikom oltare, svetohraništa i slike. U tome 
se mnogo griješi. Oltari prestaju biti oltari, i crkva crkvom, 
'Elektrika smije služiti samo za rasvjetu crkve, nipošto oltara, 
Nije govor ovdje o iluminaciji prigodom koje svečane zgode, 
Elektrika ubija pobožnost i sabranost, Kako se upravo ugodno 
moliti, recimo pred oltarom svetoga Antuna, ako gori samo 


nekoliko: svijeća na njemu! Kad se zapali elektrika, koja je 


svedena oko kipa ili slike, čovjek se mora otstraniti od oltara, 
iako hoće da moli i ne smije gledati na oltar; jer mu elektrika 
udara u oči Sama slika dolazi u tamu, sva je u sjeni i ne 
vidi se. Glavna je stvar onda na oltaru elektrika, a slika je 
nešto sporedno, Pa zar se molimo elektrici, a ne onom Ugod- 
niku, kojeg predstavlja slika? Da se može uvesti elektrika 
oko kipa, potreban je pomoćni luk oko kipa, koji redovno nije 
i ne može da bude u skladu sa a... i usis crkve i tako 
nakazuje ' simetriju i ljepotu. 

Još je gore, ako je elektrika na Svetohraništu, ili je po- 
stavljen kip na tabernakul, rasvijetljen elektrikom. Svetohra- 
nište služi za podnožje kipu. Isus mora biti podnožje! Kad se 
pak izloži Svetotajstvo, Ono je u sjeni, vjernici vide samo 
kao nekakovo rđavo željezo na oltaru. U kako vedastojau 
položaj dolazi Presveto! 

Kolike razlike između svjetla, što ga daju svijeće i onoga 
od elektrike. Svijeće su sama mistika, a elektrika nekakve 
mrtve bijele točke, Bilo bi razboritije da se pazi na to da 
kod Izloženog gori dvanaest svijeća, i to bi bilo kud i kamo 
tajanstvenije nego sva elektrika. 

Kipovi i slike u korizmi se pokrivaju. Tomu je povijesni 
razlog, što su slike bile svjetle boje i kipovi dragocjeni, što 
se ne slaže s duhom pokore, zato su ih počeli pokrivati Ko- 
liki je zato nesmisao, da pod ljubičastom koprenom gori sto- 
tinu žarulja. Kolika ćuška simbolici, ako se oltar sv. Križa 
uresi žaruljama — svjetlo nije simbol patnje! 

Elektrika je bila dopuštena u ratno doba mjesto vječne 
luči radi pomanjkanja ulja, Danas je taj razlog otpao. Kako je 
čovjeku čudno pri duši, kad u kojoj gradskoj crkvi nema 
vječne luči, već gori kod Svetohraništa pričvršćena jedna 
žarulja. 

A što je predmet ljepote na takvim oltarima? Elektrika. 
Pa zar je crkva električna centrala? Crkva prestaje biti 
crkvom, jer gubi svu mistiku, što baš crkvu čini crkvom. 
Crkva ne smije biti rasvijetljena kao kazalište 3li plesna dwo-' 
rana. Crkva je dom molitve, zato u crkvi ne smije da bude 
ono što ometa molitvu i sabranost — a to čini elektrika, 

Crkvu načiniti sličnom plesnoj dvorani to pokazuje slab 
ukus ravnatelja crkve. Takvi su slični prostom puku, kome se 
dopadaju samo šarene slike živih boja: Može se svidjeti ljudima 
koji ne žele u crkvi biti pobožni, Pobožno i iskreno srce ne 
može se moliti, ono traži, mir, tajanstvenost, 

Ne vrijedi izgovor — to se sviđa ljudima i oni tako žele, 
što više, davaju novac u tu svrhu. Kad bi upravitelj crkve 
dao slikati crkvu, nipošto ne bi htio i smio da je slika po 
ukusu kojih inače položkih: duša, već po planu koji odgovara 
stilu i duhu crkve, 

Sve u jedno — crkva mora obilovati mistikom, a elektrika 
je njen protivnik, sd mije : kadra da budi u čovjeku rejiiana 
čuvstva. ; 

Iz ovih razloga i sličnih .je izričito elektrika za ures zabra- 

njena od Svete Stolice, pa prema tome nije čast Božja, Za- 
branjenim činima se ne može Boga slaviti. 

Zato je u mnogim biskupijama mudro uređeno, da upra- 
vitelj crkve ne može ništa učiniti, niti jedan kip ili sliku ni 


premjestiti u crkvi a kamo li na novo postaviti bez višeg. 


odobrenja, O. J. Tinodi, 
Književnost 
Vigilio Dalpiaz: Ombre umane e luci divine. Societa ano- 
nima tipografica, Vicenza 1933, — Već sam naslov knjige 


mnogo nam kaže. I doista život je naš zemski tako zasićen 
sjenama, sumnjama, razočaranjem, u jednu riječ negativnim 
utjecajima, da mu je i te kako potrebito primati od nekog 
drugog života i svijetla i jakosti U kratkim člancima, koji 
u mnogočem potsjećaju na feljton, rečeno je mnogo toga što 
i nama lično dolazi kao prijateljska utjeha, i što nam ujedno 
može da posluži kao uputa da u teškim časovima upravimo 
dobru i blagu riječ bratu čovjeku, Pisac je u mnoga inače 
teška i mučna pitanja, znao uspješno da unese notu vedrine. 
S. L 

Arthur Kiesel: Wir sehen nur Schatten, Gespriche iiber 
letzte Fragen der Philosophie, Broš. R. M, 3, u platno vez, 
R. M. 4.80. Philipp. Reclam jun., Verlag, Leipzig. — Ko hoće 
da se uputi u čuđesa svijeta, prirode i tajne ljudskog duha, nek 
posegne za ovom knjigom. Pisac na laki, no interesantni način 
prikazuje sve glavne. današnje probleme iz polja biologije, 
astronomije, fizike, medicine, matematike, fiziologije ljudi i ži- 
votinja i t. d., pa nas uvodi u problem misli i najtežih duševnih 
pitanja, Ništa nije mimoišao od onoga što si je čovječji .um 
stavio kao težnju za rješenje. Jasno, kao nigdje, tumači se 
ovdje nauka o relativitetu, teorija o kvantumu i »ne-euklidska 
geometrija«, Osobita jasnoća zapaža se u tumačenju temeljnih 
filozofskih nauka Platona i Kanta, To je knjiga koja i laika čini 
moderno naobraženim, jer mu sa svojih 408 stranica pruža pri- 
godu da spozna ono što je duh modernog čovjeka iznio kao 
problem. ' ' ' 

Wilhelm Flitner: Systematische Pidagogik, Versuch eines 
Grundrisses zur Allgemeinen Erziehungwissenschaft, 128 str., 
vez. 2.85 RM. Ferdinand Hirt in Breslau, Jedermanns Biicherei, 
Poznati pedagoški pisac, inače sveuč. profesor u Hamburgu, u 
ovom djelu svoje izvode temelji na tome da odgojno djelova- 

nje i mišljenje mora da prožme cijeli naš duševni i znanstveni 
život. To on aplicira praktično na današnji mlađi život u Nje- 
mačkoj, pak tumači, koju ulogu mora da ima pedagoška zna- 
nost u državnom životu, u upravi, pravu, industriji i socijalnom 
radu, kao uopće u cijelom javnom životu, Osim praktične stra- 
ne razvija pisac i znanstvenu teoriju, kojoj počeci hoće da po- 
čivaju ma jasnoj, religioznoj, etičkoj i nacionalnopolitičkoj 
osnovi. 

Eugčne Mercier; La spiritualitć byzantine. L' orient grec et 
chrćtien, Attique, Thessalie, Mac€doine, Salonique, Le mont 
Athos, Paris, Les &ditions du Cygne, 137, Boulevard Saint-Ger- 
main (6e); str, 524. — Kad bi htjeli vidjeti sve ono što je strujilo 
u Vizantiji i upoznati uzroke njezinog napretka i dekadence, 
onda bi nam za to zgodno poslužila ova knjiga, koja uzroke 
gleda u duhovnom posmatranju. Ona će nam kazati što je istoč- 


no rimsko carstvo poprimilo od starog grčkog duha, i koji su 


uplivi na nj djelovali sa zapada, a i ono što je islam donio u 
nj. Vizantijski duh bio je sa više strana potresen, sa vanjske i 
nutarnje strane. Novi narodi koji u Vizantiju ulaze, iako spo- 
četka nešto s njome tresu, no kasnije oni bivaju objekt vizan- 
tijskog razvitka. To se vidi u stvaranju bugarske, srpske i 
ruske crkve; to se vidi u njihovim samostanima, u njihovom 
duhovnom životu, u njihovoj umjetnosti i liturgiji; to se vidi i 
u onim momentima kada se je rastavljeni istok ponovno pribli- 
žavao zapadu. Pisac, pun optimizma, vidi opet da rudi zora 
jedinstva istoka i zapada, pa svršava sa molitvom, da skoro 
bude opet jedan pastir i jedno stado. 

Jeronimska godišnja izdanja: 1, Danica, kalendar za godinu 
1935, 2. M. Mayer: Krvavi sabor križevački, 3. Jedna po- 
učna knjiga, 4. 1 Ev. Šarić: Evanđelist IL, 5. B. Babić: 
Zdravlje sela, 6, Dr. 1, Blažević: Temelji kršć. života, 7. 
Grmo vić: Pod čađavim krovom, 8. Dr, R. Horvat: Hrvat- 
ski preporod u Dalmaciji, 9, Cezner-Andri 6: Domaćica u 
kuhinji. Svih devet knjiga ukupno 40 Din, Tko ne bi htio uzeti 
svih 9 knjiga, može uzeti prvih 5 za 20 Din, ili prve tri za 10 
Din. Nečlanovi plaćaju dvostruko. Članarina iznosi 10 dinara 
jedamput za uvijek, Svim ovim djelima naše Jeronimsko dru- 
štvo jako lijepo proslijeđuje svoju društvenu svrhu širenja puč- 
ke iknjige i naobrazbe, S naše strane moramo: pohvaliti izdanje 
LE. Šarićeva Evanđelista, i posebno Blaževićeve: Moralke, 
Držimo, da ne bi trebalo škrtariti s opsegom, kad se radi o pru- 
žanju sistematske moralne nauke narodu, Nadamo se da će nas 

Jeronimsko društvo obdariti i pučkim priručnikom  askeze i 
mistike, 


Dr. Ivan Blažević; Temelji kršćanskog života. Pučka moralka, 
Izdalo Hrv, Knjiž. Društvo sv. Jeronima, Zagreb. Str. 95, — 
Zahvalni smo Društvu sv. Jeronima što je baš dru I, Blažević 
povjerilo da napiše ovu knjigu, jer je pisac potpuno odgovorio 
svojoj zađaći, Praktično i jasno, prilagođeno umu i mentalitetu 
puka, no uvijek ispravno iznosi ono što svaki čovjek kao ka- 
tolik mora da vrši i drži, Njegovo je razlaganje vazda povezano 
sa životom, pak nijedna kršćanska obitelj ne bi smjela biti 
bez ove knjižice koja ukratko sadrži cijelu kršćansku moralku, 


Dr. Mijo Selec; Katolička moralka za srednje škole. Zagreb 
1934., Tisak Nadbiskupske tiskare, str. 222. — Nakon što je 
iserpena »Katolička moralka« za srednje škole dra Suka, osje- 
ćala se je potreba nove moralke, To nam je i dala vješta ruka 
dra Seleca, profesora žen, real, gim, SS, Milosrdnica u Zagrebu, 
Svojom spremom dao nam je zgodni udžbenik koji u sebi nosi 
sve lijepe kvalitete metodike, U prvom općenitom dijelu drži 
se utvrđenih moralnih zasada koje su nam skolastici ostavili, 
no to je obukao u savremeno ruho, jer se obazire na moderne 
tekovine i sisteme, koji mjerilo morala stavljaju na drugu bazu. 
U drugom specijalnom dijelu pisac je pokazao ne samo da po- 
zna mane i struje današnje školske mladeži, već se je pokazao 
izvrsnim pedagogom. Dosta je vidjeti kako zgodnim pedago- 
'škim taktom i razumijevanjem tumači nešto na duže seksualno 
Pitanje, Baš o ovom pitanju prečesto je neugodno nastavniku 
nadugo u školi predavati, osobito ako su škole mješovite, pak 
pisac hoće da đak sam pročita ono što je o tome u knjizi na- 
pisano, Na široko se bavi socijalnim pitanjem koje se danas 
toliko ventilira kod učeće mladeži, pak je dobro pisac učinio, 
što je to pitanje nešto nadugo razjasnio, Savremenost pitanja i 
pedagoška taktika opravdavaju, ako je djelo kao udžbenik ne- 
što šire izašlo, Knjiga je pisana jasno i laganim stilom, pak će 
dobro doći svakome ko se hoće da uputi u ak a: 
moral, : 


Dr. Iru: Im Heiligtum der Klosterzelle, | 1933. Pm Naza+ 
reth, Basel, Thiersteineralle 55, — Svi veliki pokreti zamišljeni 
su u tišini i sabranosti. Pa ako to vrijedi i za profane pozi- 
tivne vrednote. života, onda to ima jedno mnogo dublje i pot- 
punije žnačenje na polju duhovhoga, Ova nam: kiijižiča zorno, 
u aforizmima, slikama i stihovima; otkriva: ibogatstvo i ljepotu 

što ih krije samostanska ćelija i kako je ona velika radionica 
u kojoj se postavljaju temelji i za ličnu svetost i za sve prave 
duhovne uspjehe u svijetu, Možda je kao nigda danas potre- 
bito o ovome biti potpuno obaviješten i duboko uvjeren. 


J. Lindworsky S, J,: Willensschule, Verlag Ferd, Schčningh 
1932, Cijena vez. M 2.70. — Poznati psiholog dao nam je ovdje 
jednu široko obrađenu raspravu iz pedagogije. 1, premda 
autor svoje dokazivanje razvija neovisno o obligatnom udžbe- 
ničkom postupku, on je ipak uspio da nam u ovo važno pitanje 
dade potpun i moderan uvid, Na temelju vlastitog iskustva.i 
opažanja drugih odvažio se je dapače da korigira pokoje ne- 
ispravno uvriježeno pedagogijsko mišljenje. Tako će čitatelj sa 
naročitim - interesom čitati ona mjesta na kojima pisac sve 
težište pitanja i nekakvu garanciju za postizanje postavljenog 
cilja ne postavlja toliko u vježbanju volje, koliko u stvaranju 
jakih subjektivnih predispozicija i uvjeta. 


P. Alvaro M. Rulla O. P.: La Comunione dei Santi nel 
pensiero di Elisabetta Leseur. Libreria del S. Cuore, Via Ga- 
ribald 18, Torino 1934. Cijena Lit, 2, — U ovoj nevelikoj bro- 
šuri izneseno je neobično mnogo duhovnog blaga u vezi s du- 
bokim i utješnim otajstvom o općinstvu svetih. A to nam du- 
hovno blago postaje mnogo bliže i razumljivije, kad nam je 
dano na ovako pristupačan način, na temelju autentičkih za- 
pisaka i proživljenih činjenica u životu jedne odabrane duše. 
Zato je ova knjižica ujedno jedan novi dragocjeni prinos pro- 
učavanju duhovne izgradnje ličnosti Elizabete Leseur, koja nam 
je napose u svojim pismima i u.svome dnevniku ostavila mno- 

štvo podataka, po kojima možemo da pratimo njezine veze sa 
prekogrobnim životom koliko u području glave toliko u po- 
dručju patnje. ' 

A. Arrighini; »Che dicono di me gli uomini?« L. 1 C. E. 
— R. Beruti & C, Torino 1933. Cijena Lit, 10. — Sretna je 
bila nakana pisca da u jubilarnoj godine Kristove smrti u jed- 
nom volumu pokupi sva poglavita mišljenja i izjave koje su 
ljudi kroz vijekove dali o Kristu. I taj je materijal pisac po- 
pratio navalom vrela iz kojih je uzet, tako da svatko može > 
lako potražiti nove podatke o odnosnom predmetu te tako pro- 
širiti i popuniti svoje znanje, Knjiga će dobro doći ne samo 
svim propovjednicima i vjeroučiteljima nego i svakom tko hoće 
da još bolje upozna i uzljubi uzvišenost i božanstvo i čovje- 
čanstvo u jedinstvenoj Kristovoj osobi. 

Hertha Pohl: Der Vorgang ialit. Verlag der Buchgemeinde. 
Bonn am Rhein 1933. — Spletena od naoko sitnih i neznatnih 
svakidašnjosti života, ovdje se odvija jedna tako živa i napeta 
radnja, koja u sebi nosi tolike obrise i dojmove vječnosti. 
Čitatelj će zato sa zanimanjem pratiti svo to odvijanje, i na 
koncu će ga raspoložiti dosljedno provedeno izravnanje su- 
protnosti. 


Fr, Zanetti: Tutti i Pap, LL E.LR. —R. Berutti S, C, To- 
rino 1933. Cijena Lit. 20, — Ima nešto neobična i osobito in- 
teresantna u ovoj povijesti papa. Dok smo većinom naučni či- 
tati velike sveske strogo kritičkog proučavanja ili pojedine 
monografije, koje nam pružaju manje ili više potpunu sliku od- 
nosnog Kristova Namjesnika, ovdje je pisac izabrao neki novi 
put. To vrijedi među strogom naukom i među naučnom popu- 
larizacijom. I treba. odmah piscu priznati da je time mnogo 
postigao. Omogućio je naime da i diletant dobije solidan i pre- 
gledan uvid u pravi tok historije, u koliko su joj kao središna 
točka ocrtane ličnosti pojedinih papa, a ujedno će. se i struč- 
njak s nekom nasladom zadržati na ovoj knjizi, jer su tu izne- 
sene nebrojene anegdote, kojima se inače ne daje veliko zna- 
čenje u čisto stručnim djelima, ali koje uostalom tako odlično 
karakteriziraju odnosnu ličnost. Djelo je konačno popraćeno 
slikama, zapravo medaljonima, koji su rađeni po starinskoj 
maniri, 

Jon Svensson; Wie Nonni das Glick fand, Herder_ & C, 
Freiburg im Breisgau 1934, Cijena M 2.60. — Opet jedno djelo 
dragoga Nonijal A nema sumnje da će i ovo doživjeti onaj 
publicitet, koji su doživjela druga njegova djela, koja su se, 
prevedena na mnoge jezike, već u stotinama hiljada primje- 
raka svijetom rasturila, A doista taj uspjeh Nonni je i zaslu- 
žio! Jer malo tko zna o Bogu, o dobroti i radosti tako srdačno 
i veselo pričati kao on. Pa ako to vrijedi za sva njegova djela 
vrijedi napose za ovo. Jer dok nam u drugim priča iz duše, 
ovdje nam priča o duši, i to o svojoj vlastitoj duši i o svim 
onim putovima, kojima je ona prošla dok se nije smirila u na- 
lasku dobrog Boga, prema kojem je odonda trajno upravljen i 
život i rad Nonijev, ' 

Walter Lehmann: Meister Eckehart, Verlag von Charles 
Coleman, Liibeck 1933, Cijena 0.60 M. — o. Eckehartu litera- 
tura nije oskudna, Međutim svi, koje zanima da potpunije upo- 
znaju ovu interesantnu srednjevjekovnu religijsku i duboko du- 

hovnu pojavu, rado će posegnuti za ovom brošurom, koja ako 
im i ne dade novih materijalnih podataka, koristit će im ipak 
mnogo da se uzmognu što bolje snaći u mističkom svijetu ovog 
velikog dominikanca. i : 


C. L' Eschevannes: Pasteur, Sa vie, va foi, son oeuvre, P. 


Tequi. Paris 1934. .Cijena F, 40, — Malo će nam po kojoj dru- 


goj biografiji, kao po ovoj, ispasti pravi i potpuni lik genijal- 
nog učenjaka Pasteura. On je trajan i svijetao dokaz kako 
kršćansko svjetsko naziranje ne može ni najmanje biti zapreka 
pravom učenjaku u njegovom radu, Dapače ovdje ćemo, i po 
novim još neobjavljenim dokumentima, vidjeti kako su kršćan- 
sko naziranje i vjernički život bili Pasteuru jedno veliko 
sredstvo da što dublje pronikne probleme nauke i života. 

A. Dal Bon M. L: Trattenimenti spirituali su la periezione 
cristiana, religiosa e sacerdotale, Gruppo I. Lo slato religioso L. 
LC. E. R. Beruti & C. Torino 1934, Lit, 7, — U ovom sve- 
sku autor nam je dao samo prvi dio svojih na široko zasnova- 
nih duhovnih pouka. Po svemu možemo suditi da će i ovo 
djelo zauzeti jedno osobito mjesto u duhovnoj literaturi. Autor 
se dapače služi jednim interesantnim načinom u iznošenju svo- 
jih misli, u koliko im naime daje neku personalnu notu bogato 
snabdjevenu činjenicama i vlastitim iskustvom. Kao baza za 
raspravljanje služi mu duhovna nauka sv, Franje Saleskoga iz- 
nesena napose u njegovim dvjema djelima, u »Filoteji« i »Ti- 
moteju«, 


Abuna Jakob, apostolo dell'Abissinia  (1800.—1860.), per 
Arata Salvatore C, M., Roma, Direzione »Annali della 
Missione«, via Pompeo Magno 21, 1934., p. 496, Lit. 12. — Na 
dokumentima, osobito na pismima i dnevniku junaka, sastavljen 
život Mons. Justina de Jacobis, lazariste, uz glasovitog kapu- 


cina kardinala Masaju velikog apostola Abisinije u prošlom vi- 


jeku. Jako su zanimivi i poučni podvizi ovih apostola evanđelja 
u vrućim tropskim zemljama koji spajaju žar apostolata sa ža- 
rom duhovnoga života. Nama bliži i životom i svojim djelom jest 
njegov savremenik, 

P. Emmanuel D' Alzon, Vie du P. E, D'alzon, fondateur des 
Augustins de !' Assomption (1810.—1880.) par R. P. Simeon 
Vaihl€ 5, Rue Bayard, Paris 8e, II, tome, str. 792, — Auktor 
na temelju opširne korespodencije, dnevnika i savremenih svje- 


. doka i znanaca detaljno opisuje život utemeljitelja Asumpcioni- 


sta, njegovu intimnu unutrašnjost, apostolsko djelovanje i nje- 

govo djelo, Posebno nas mora interesirati njegov život, jer i 
sam dično, i čitavo njegovo djelo, njegov Red, posebnu je paž- 
nju posvetio istoku, istočnom pitanju i apostolatu, na kojem 
polju njegovi sinovi i danas su priznati kao najbolji stručnjaci 
i apostoli, a koji i među nama rade u Beogradu. Od ovih apo- 
stola kršćanske kulture i evanđelja ugodno je preći na djelo i 
kratki život kolosa kršćanske ljubavi u 19. vijeku Kotolenga 
(»Il Cottolengo« di Igilio Felici, Libreria Editrice Fioren- 
tina, pag. 246). U ovom djelu auktor, koji je proživio nekoliko 
dana u Cottolengovoj »Kući Božanske Providnosti« u Turinu, 
opisuje živo, zanimivo, skoro bi čovjek rekao romanopisno, ali 
ipak potpuno stvarno, čudotvorno djelo kršćanske ljubavi »Ku- 
ću Božanske Providnosti«, u kojoj 10.000 ostavljenih, nakaznih 
i neizlječivih živi jedino od kršćanske ljubavi, Uistinu čudesan 
je bio to čovjek i-još čudesnije njegovo djelo, Ovo je najbolji 
dokaz što sve može kršćanska ljubav. Kako bi trebali baš u 
današnje doba svugdje, a osobito po našim gradovima ovakve 
djelotvorne ljubavi. A u istom Turinu razvio je u jednom dru- 
gom smjeru tu kršćansku ljubav drugi veliki apostol i svetac 
prošloga vijeka, ali koji se nije u svom apostolatu među omla- 
dinom, osobito radničkom i zapuštenom, zaustavio: ni u Turinu 
ni u Italiji, već ga razvio preko svojih sinova širom svijeta, 
pa i u našim stranam, To je glasoviti sv. Ivan Don Bosko, 
utemeljitelj Salezijanaca koji je ove godine na Uskrs uz izvan- 
redno slavlje proglašen svetim. To je uistinu apostol najširih di- 
menzija u modernom vijeku. Njegov lijepi i opširni životopis 
odLemoynea pružili su nam naši vrijedni Salezijanci u od- 
ličnom prijevodu M. Soljačića i na našem jeziku, Nema 
dvojbe da je to jedan veliki prinos našoj hagiografskoj litera- 
turi, Nemožemo ništa drugo reći nego: uzmi i čitaj, Dobije se 
kod Uprave Salezijanskog suradništva, Vlaška ulica 38, Zagreb. 
Ali kako je velika naša sv. Crkva u muževima nije manje 
glavna u ženama. Kako milost znade da djeluje među svim 


narodima, bilo kojih kultura, klima; doba i rasa, tako ona dje- | 


luje među svim društvenim klasama, od najviših do najnižih, od 
kraljevskih prijestolja do seljačke i radničke kolibice. Tako 
nam u krasnom sjaju otskače svjetla figura Marije Kristine di 


Savoia, kraljice dviju Sicilija (1812.—1836.) u životopisu Alberta 


Amante (G. B. Paravia, Torino) str, 162, cijena lit. 9.50) koji 
nam je prikazuje kako uz sjaj dvora zna očuvati i razvijati duh 
kreposti i savršenstva, dok nam O. L. Bohler, O. F. M. u 
životopisu Soeur Marie-Agnes, franciscaine de N. D. du Temple 

(1902,.—1931.) Tequi, Paris, prikazuje ovu tek jučer umrlu dje- 
vicu, kako u samostanskoj tišini žrtvujući se i posvećujući brizi 
za svećenike, osobito klonule, bolesne i slabe, u svom unu- 
trašnjem. životu brzo uzlazi i sagorijeva u ljubavi svoga otkupi- 
telja. Svi ovi životopisi pokazuju i potvrđuju staru istinu, kako 
je. kat, Crkva i danas. majka i roditeljica duhovnih veli- 
kana svetaca. A kako taj kršćanski duhovni život može da se 
sačuva i razvija i u vojničkoj mornarskoj duši, dapače kako 
se i u tom zvanju može biti apostol, prikazuje kapetan korvete. 
A. Ducos u životu Eugena Conort (1896.—1916.), Paris, Bonne 
Presse 5, Rue Beyerd 8c) koji je poginuo u ratu zajedno sa svo- 
jim siluriranim brodom Suffren kod Moudrosa, 


Paolo de Gouiridy: Del governo dell'arte. Emigliano dei 
Orfini, Editore. Genova 1934, Lit, 20, — O malo čemu je danas 
tako teško pisati kao o povijesti: suvremene umjetnosti. A to 
je upravo pokušano u ovom djelu, Može se moguće ponetko i 
ne složiti sa mnogim tvrdnjama pisca, ali je nesumnjivo, da 
je on ovim djelom dao dokaza svog stručnog mišljenja i su- 
đenja, te malo. po kojem, priručniku, kao po ovom možemo, 
bar donekle, smjelo da uđemo u veliki labirint suvremenih 
iigurativnih umjetnosti, Napose treba istaći to da piscu nije 
toliko do toga da nam dade iscrpljivi popis suvremenih djela 
umjetnosti koliko do toga da nam objasni milje i da nam 
istanča ukus, da tako i mi sami možemo: lako doći do ličnog 
i. neovisnog mišljenja o pojedinom djelu. Ako je moguće i 
presmiona piščeva tvrdnja da mi možda živimo u vijeku, kad 
je umjetnost došla do takvog uspona, koji nije nigda u po-. 
vijesti bio prekoračen, svakako je istina da je naš vijek na 
polju umjetnosti dao i još uvijek daje djela, koja će vječno 
ostati kao najljepši produkti čovjekovog umjetničkog stvaranja. 


.Salvatore Capocci: Vetustissima Carmina. Prof, P. Maglio- 
ne, Editore, Roma 1934, Cijena Lit, 12, — Ponovno uvođenje 
Svetog Pisma u talijanske škole pokazalo je potrebu da se 
dade koji priručnik kojibi dobro došao u tom smislu i pro- 
iesonima i učenicima, Ovdje imamo pokušaj da se pruži u 
latinskom jeziku i talijanskom prijevodu izbor najljepših, do- 
nim komentarom.a ujedno su prikazani sa iznošenjem sličnih 
motiva u profanoj bilo klasičnoj bilo modernoj literaturi. 


P. Croizier, S, J.: Les grands mots devant le bon sens, 
Editions Spes. Paris 1932, Cijena Fr. 12, — Kad čovjek i malo 

promotri koliko je nepravda učinjeno kroz povijest u ime i 
pod vodstvom plemenitih no naopako shvaćanih zasada i lo- 
Zinka, jasno mu je od kolike je važnosti da se ispravno shvati 
mjihovo značenje i njihova uloga, U ovoj ćemo knjizi naći 
jasno protumačeno sve ono što nas može u tome smislu inte- 
resirati. Jer dok su pod okriljem krilatica o jednakosti, pravdi, 
prosvjeti, miru, slobodi itd, kod ljudi često pokolebane one 
vrednote, koje se kriju u ispravnom shvaćanju značenja tih 
riječi, dotle s druge strane, upravo te iste lozinke, ispravno 
Shvaćene, mogu da postanu u ljudskom i društvenom djelo- 
vanju pune »ideja-sile« (idćes-forces), koje svoj utjecaj sa ru- 
šenja mogu da obrate na zidanje, sa kvarenja na oplemenji- 
vanje. 

Mario Pistocchi; Brevi omelie sulle epistole Domenicali e 
iestive, L, 1. C, E, — Roberto Berrutti — Torino, str, 224, 
lit. 7,50, — Kako se u nedjeljnim evanđeljima nalazi neiscr- 
Pivo blago duhovne pouke, tako u nedjeljnim i blagdanskim 
poslanicama imađe veliki izvor pouke, koji nedjeljni propo- 
vjednici mogu i lijepo iskoriste, Nažalost tome se ne podaje 
dosta važnosti, A baš duhovni Pastiri, koji redovito nedjeljno 
pružaju svom puku duhovnu hranu, moći će, poslije par go- 
dina tumačenja evanđelja, prihvatiti se tumačenja poslanice. 
Ovaj priručnik, koji se odlikuje i solidnom obradbom i krat- 
koćom, : doći će im jako dobro u pomoć. 


P. Arighini A, P. O: La nuova medicina delle passioni, 
Marieiti Torino, in —8, pag. 204, lit, 12. 


P. Arighini, O. P.; Educazione e medicina delle emozioni. 
Marietti Torino, in —8, pag. 208, lit, 12. 

O. Arighini je vrlo plodan pisac. Dosadašnja njegova djela 
jesu propovjednička i teološka, a u ovim dvjema djelima oči- 
tuje se i kao dobri savremeni pedagog i psiholog. U vrijeme, 
kada je analiza i majintimnijih psihičkih i fizioloških pojava 
u čovjeku došla do minucijoznosti, i kada i je nedvojbena velika 
uloga u odgoji poznavanje svih pitanja psihičkih i fizioloških, 
nužno je da se svaki savremeni katolički pedagog, a taj nije 
samo odgojitelj po zavodima već svaki roditelj i ispovjednik, 
upozna s rezultatima tih pozitivnih eksperimentalnih znanosti, 
tako usko skopčanih s religijom i moralom. U tome će im 
ove knjige jako lijepo poslužiti, 
moe mo oo aaa mo jama nEieje==oi 

S dopustom Starješina, — Tiskara Braće Kralj, 
Zagreb, Ulica Pavle Radića 9 


UREDNIŠTVO JE PRIMILO. 


»Crveno selo«, najnoviju knjigu jeronimske iludo-dadboće) 
Napisao socijalni stručnjak i književnik Dr,' Velimir Deželić, 
sin, 32 str., 1 Din, Naklada »Jeronimsko SvijetloX, Zagreb, Tra 
Kralja Tomislava 21, 

»Kalendar sv, Antić Sarajevo; cijena 10 Din, Bet dvojbe - 

i opsemom i nutarnjim sadržajem. najbolji katolički izalondar, 
a držimo i uopće, kod Hrvata, 
. Kršćanski nauk, ža rimkt, mladež IV r, osnovnih i a T, viših 
narodnih škola, knjiga druga, sastavili: Ferdo Heftler, Eugea 
Kornfeind i Stjepan Kramar kateheti, Senzacija na dva ka- 
tehetskom polju, 

Narcis Jenko: Obitelj Vojvode Hrvoja, kistoršjaki ro- 


man, iltetrirao g. Jurkić, prvi dio, Knjičnica Dobrih romana, — 


Trg Kralja Tomislava-21, 1934, str, 248, cij. 30 Din, ii 
Persoglio P. L., SJ: Catechismo- sulle quattro: parti della 


.dottrina cristiana, edizi IL,, riveduta del P. A. M. Taverna. 


S, d, 3. vol in 8, cijena lit, 40, Marietti, Torino—Roma, Jako 


zgodan priručnik i za katehete i za župnike, a i za misijonare, 


* puno lijepih primjera u vrlo laganoj formi i u vrlo lijepom 
i i odnio, dobro razređenom pregledu, Y 
2 Linda-Riggio:; Sulla soglia dell'el di 14,11 odr. Edit, 
Riggio-Firenze, Via“ Vittorio Emmannele 169., str, 348, cijena | 
lit, 7, —Pogleda na prekogrobni život i sve ono što je s sima 
u vezi, < 

P, G. Gi iovanozzi: Tetteta Libreria editrice_ fiorentina, 


“str, 336.. — Bivši đaci Pijarista u Firenci izdavaju ova prema 


pismu velikoga svoga učitelja i sgoatofa mladeži O, Giova- , 


nozzia, pijariste, > 
X E Duplessy: Masoao dela Relida €. Illame, 


La grace par les sacrements dans VEglise cetholique, Maison 
(«de la Bonne presse, Paris, str, 510, cij. 10 fr, — To je šesti 


svezak višeg kurza, vjeronauka, o kojemu smo več par puta 


ra 


pisali, - 
RPRčgis G, Gerest O, P,; »Veritas«, la vle chrć- 


\ tienne raisonnće et meditće, V — Face a I'ćfernit6, Lethielleux, ' 
Paris, str, XIV—500, cij. 20 fr, — Zadnji svezak odličnog pri- 


ručnika za razmatranja, koji je već više puta pohvaljen u na- 


> šem. časopisu, 


.G, Robinot MAE S. J: Aux prises avec Vapostasie 
des masses, Oction populaire, Paris-aux editions Spes, str, 208, 
cij, 10 fr, — Autor se bavi strašnim otpadom masa, osobito rad- 
ničkih, od vjere, i traži mu Biel» Lijek vidi u socijalnom kaz 
tolicizmu, Z : mč) Ni 


"NAŠA IZDANJA. 


Š. Jurkić: BL. IMELDA __LAMBERTINI, domini- 
kanka, zaštitnica prve sv. Pričesti, —, Bogato Cai 
opremljena knjiga, najljepši dar prvopričesnicima Din 10.— 
.$ Košutić: SLUGA. VJEČNE_ MUDROSTI, život 
najvećeg njemačkog mistika, bi. Henrika Suzona, 
_ — Oinijen sadržaj i. oprema . , 4 4 4 4, 16>0 
“Dr. Q. H. Bošković O, P.; PROBLEM SPOZNAJE, < >< 
stručno filozo zofsko djelo, 8% strana 246. 4. pg 
Fr, Drane O; P,; DUH DOMINIKANSKOG REDA. pi . 
osvijetljen i i prikazan primjerima iz života njego- aa 
_vih svetaca i blaženika, strana 326. 2 4 no 40— 
Dr, O, H. Bošković O. P;. ALBERT VELIKI život _ 
> novog sveca dominikanskog | URE kk RJ AV 
"DJELA SV. TEREZIJE OD ISUSA (preveo dr, Fr,- — ' 
7. Binički), vrlo zgodan priručnik za duhovna raz- | 
za :.“ - matranja, Djelo i ima tri sijeku. a svakom je ci- 
M, Gillet O, P.: TENDENCIJE DANAŠNJE INTE- : 
.-LEKTUALNE OMLADINE . ,. X Mo E 
“&, Jurkić; SV, KATARINA SIJENSKA . 444-915 
Romano Guardini: SVETI ZAkOvi <. aaa >> 
- GOSPINA. KRUNICA, glasnik štovatelja presv. Kru — 
de : nice, Izlazi svaki mjesec, Preiplata redovita , a (e 
Pretplata potporna , ,- 4, 4, > e M diše < 
> MLADI KRUNIČARI, priručnik za vođe i revnitelje P še 
mladokrunič, društava, 2 4.4 4 a4 0 4> 0 
A OBREDNIK DOMINIKANSKIH MISIJA, bieik pu bm 
a ie : za držanje svetih misija. 2 4 4.04 4 e s 10, 
KRUNIČARSKA HIMNA g: da u e a s U 
_ KRALJICE SVETE KRUNICE . ,2.., 4...» 050" 
: KALENDAR. GOSPINE KRUNICE za 1935, E. A 10 e. 
“Op aska: Poštarina ide na račun naručitelja, B 
- Uprava dominikauske naklade »ISTINA«, Zagreb, 
= Maksimir, Kažotićev. trg br; 4, 


jena s pe iarinom mmen, va nA s e 


